Transformasi OHSEM Rumah Teres Lama Menjadi Modern Minimalis

Ramai memilih untuk membeli hartanah atau kediaman yang baru dimajukan berbanding beli rumah lama atau 2nd hand. Mungkin ada yang beranggapan rumah baru ini lebih cantik rekaan nya dan kena sangat lah dengan jiwa berbanding rumah yang sudah mencecah usia lebih daripada 10 tahun ini.

Kenapa konsep Moden minimalis dipilih?

Pemilihan konsep adalah sesuatu yang rumit , supaya tidak terlalu mengikut trend. Kerana konsep yg mengikut trend akan lapuk dari masa ke semasa.Jadi modern minimalis ini seperti evergreen yg mana ia mngikut peredaran masa dan tidak akan kelihatan lapuk di masa akan datang.

Berapakah kos dan masa yang diperuntukkan untuk menyiapkan keseluruhan renovasi?

Saya mengambil masa kira-kira 45 hari untuk menyiapkan rumah ni. Dengan bajet lebih kurang RM 85k. Saya cuba membuat beberapa perubahan mengikut bajet yang ada.

Disebabkan minat dan mahir dalam bidang seni bina, pasangan ini berkongsi idea dan pendapat untuk mereka bentuk rumah yang menjadi syurga buat mereka sekeluarga. Dari perkongsian gambar yang di berikan kepada Impiana, kelihatan 50% dari struktur asal dikekalkan dan pemilik tidak gemarkan rekaan dan dekorasi yang sarat.

JOM kita lihat transformasi ohsem yang telah dilakukan.

Tahun ini merupakan tahun yang cukup sukar, jadi tak salah kita mengalihkan perhatian dengan memikirkan trend reka bentuk dalaman yang muncul pada tahun 2022 ini.

Memandang satu dunia akan beralih pada fasa endemik, memaksa kita untuk lebih kerap duduk di rumah berbanding sebelum ini. COVID-19 sedikit sebanyak mempengaruhi banyak aspek kehidupan, dan ruang kediaman juga tidak terkecuali!

Oleh kerana masa banyak dihabiskan berada di dalam rumah walaupun sudah bebas dengan SOP yang ditetapkan pasti kita semua terpanggil memastikan kediaman kelihatan sedikit berbeza berbanding sebelum ini, termasuklah ruang dalaman bagi memenuhi ‘tuntutan’ kehidupan baharu ini.

Malah, dengan melibatkan diri dalam proses pengubahsuaian kepada trend terkini, sudah tentu dapat meningkatkan taraf hidup dan membenarkan minda anda berkembang sambil mengasah daya kreativiti anda. Tak kisahlah sama ada anda menghias sendiri mahupun mengupah pereka hiasan dalaman.

Dan pada masa yang sama, sekiranya bila nanti anda nak menyewa rumah anda itu, sudah pasti ia akan menambahkan nilai dalam pasaran sewa.

Jadi, sama ada anda merancang baik pulih atau sekadar ingin menghiasi semula ruang tertentu, di sini kami senaraikan trend hiasan dalaman yang dijangka bakal ‘boom’ tahun hadapan.

1. Pemilihan Perabot Lebih Curvy

Perabot bentuk bulat dilihat lebih organik menambah kelembutan pada reka bentuk dan susun atur kediaman. Ia juga menjadikan ruang terasa lebih lebih selesa kerana bentuk melengkung menyajikan tenaga yang lebih menenangkan. Malah lebih selamat dan praktikal.

2. Menggunakan Perabot Dari Bahan Semulajadi

Penggunaan bahan semulajadi kian popular sejak kebelakangan ini, tetapi pada tahun 2022 ia dijangka lebih menonjol.

Menggabungkan bahan organik dalam bahagian dalaman rumah seperti kayu, rotan, jut, batu, linen, kapas, bulu pada perabot, permaidani, kerusi dan lain-lain pasti membantu memberikan keseimbangan dalam susun atur kediaman yang serba canggih dan moden.

3. Sentuhan Dalaman Biofilik

Indoor plants atau tanaman dalam rumah menjadi ‘lapisan’ baharu dalam reka bentuk dalaman ketika ini ditambah pula dengan minat yang menebal pada pokok-pokok viral dan sekulen.

Bagi mengekalkan ‘hubungan’ dengan alam semulajadi, reka bentuk Biofilik hadir dengan tujuan mengintegrasikan alam semula jadi ke dalam seni bina bangunan sebagai cara untuk meningkatkan kesihatan, jiwa dan ekosistem keseluruhan.

Penggunaan kayu tebus guna, tumbuhan gantung, dinding tanaman di tangga dan ruang tamu, siling mahupun berenda rumah bakal menjadi perhatian tahun 2022 nanti.

4. Rekaan ‘Chubby’

Bila sebut ‘chubby’ saja, kita bayangkan sesuatu yang gempal dan comel. Dan ini bakal menjadi trend yang digilai tahun hadapan. Kerusi, meja kopi, sofa dan juga lampu dengan saiz besar atau gempal membawa kita kembali ke zaman kanak-kanak dahulu, menjadikan ruang lebih segar dan ‘fun’.

Trend baharu ini menyaksikan bentuk tiub dan sisi yang bulat pada perabot tertentu, dikenali sebagai bentuk neotenik, daripada konsep “neoteny”— ciri ‘kanak-kanak’ yang dipertambah. Konsep ini menggambarkan keseronokan tambahan dengan kehadiran ciri tersebut di mana-mana ruang!

5. Guna Seluruh Ruang Dalaman

Sebagai salah satu cara kreatif menggunakan sepenuhnya ruang kosong yang ditinggalkan di bawah tangga, ia bakal diisi dengan tujuan tertentu, seperti bilik kanak-kanak dan ruang penyimpanan.

Malah anak-anak tangga turut disepadukan dengan perabot-perabot lain, seperti ruang kerja, rak buku mahupun dapur mini. Kesannya, ruang anda tampak lebih tersusun, efisen dan moden.

6. Upgrade Bilik Air

Siapa cakap bilik mandi hanya perlu menggunakan warna-warna putih dan terang saja. Untuk tahun hadapan, bilik mandi dijangkakan akan lebih menyerlah dengan kemasan jubin berwarna warni.

Jadi, selari dengan penggunaan warna terang dan berani yang lebih kerap di dinding dan perabot, bilik mandi juga bakal diwarnai dengan warna yang berani dan elegan.

7. Ruang Kediaman Lebih Terbuka

Dijangkakan yang pada 2022, ruang kediaman akan menjadi lebih terbuka dan tiada lagi dinding, dengan pengasingan ruang formal yang dulunya dianggap biasa, tidak akan popular lagi.

Seakan ruang dalam rumah studio, idea pemasangan langsir dan panel mudah alih diletakkan sebagai penyelesaian mengasingkan atau menyembunyikan sudut atau kawasan tertentu. Hasilnya ruang tersebut menjadi lebih luas, terbuka dan bebas.

8. Keselesaan & Kualiti

Memandangkan tahun ini, dan jangkaan tahun seterusnya banyak masa dihabiskan di rumah, keselesaan dan ketahanan menjadi elemen dan faktor utama untuk susun atur dan hiasan dalaman rumah.

Dengan hakikat bahawa kita juga mungkin akan bekerja dan anak bersekolah dari rumah untuk sedikit lama lagi, kita menjangkakan perabot, tekstil dan material mementingkan keselesaan dan lebih pintar, di samping dapat menahan penggunaan yang lebih kerap berbanding ratio biasa.

Segalanya berubah dengan pantas, jika dahulu segala foktor yang dibincangkan diatas langsung tidak diambil kira. Asalkan selesa dan boleh didiami sudah cukup. Tetapi kini ramai yang sudah menyedari akan kepentingan sebuah rumah yang selesa untuk kehidupan norma baru.

Dalam soal ubah suai hiasan dalam rumah, setiap tahun mesti trend berubah. Kadang-kadang tak terkejar, jadi janganlah ikut trend sangat, hiasan dalaman rumah perlu ada sentuhan peribadi dan situasi Malaysia tanpa mengabaikan trend global.

“Bagi saya interior yang mengikut trend ini bukanlah satu isu yang serius untuk rakyat Malaysia. Sebagaimana yang kita tahu trend di Malaysia selalunya lambat dari negara luar. Tetapi apa yang ingin saya tekan di dalam persoalan ini adalah tentang perancangan yang baik akan menghasilkan sebiah rumah yang terbaik untuk pemilik rumah di luar sana.”

Beliau juga ada menekankan tentang praktikaliti yang terbaik mengikut penghuni rumah itu sendiri. Bukanlah mengikut trend untuk dapatkan sebuah rumah idaman yang selesa. Konsep ini salah sama sekali, pemilik harus tahu apa gaya dan cara hidup harian. Barulah dapat memiliki sebuah rumah yang sesuai dengan penghuninya. Pendek kata ” tepuk dada tanya selera”.

Dalam kita sedang sibuk menyediakan segala juadah untuk dihidangkan kepada tetamu, jangan kita lupa kepada keselamatan barangan dekorasi rumah yang telah kita sediakan sejak sebelum raya lagi.

Ini kerana dalam kesibukan kita melayan tetamu, pasti akan ada pelbagai kejadian yang tidak ingini berlaku seperti pasu hiasan pecah, langsir terkoyak serta jatuh dari bidai sebab ditarik dan pelbagai lagi.

Dalam isu ini, kita tidak seharusnya menuding jari kepada si pelaku kerana mungkin mereka masih kecil atau ianya berlaku secara tidak sengaja.

Jadi, IMPIANA menggariskan empat tip penting yang boleh dijadikan panduan dalam memastikan segala perkakas dekor anda berkeadaan baik walaupun dikunjungi oleh ramai tetamu.

Pertama sekali adalah, simpan segala peralatan dekor yang di mata kita nampak cantik tetapi berisiko tinggi untuk rosak  atau pecah seperti pinggan kaca, pasu bunga mini, lampu lantai dan pelbagai lagi. Tidak dapat kita bayangkan segala peralatan yang dibeli, pecah begitu sahaja.

Kedua, sebaiknya gunakan pinggan, cawan dan sudu plastik. Ini kerana anda bukan sahaja dapat menjimatkan tenaga mencuci, tetapi memudahkan kerja anda untuk mengemas sebaik sahaja majlis rumah terbuka selesai. Jika anda rasa pinggan mangkuk plastik putih kelihatan kurang menarik, kini terdapat banyak pinggan mangkuk pakai buang dengan pelbagai warna dan corak yang lebih menarik.

Seterusnya, anda perlu menghadkan akses dalam rumah semasa kehadiran tetamu, ini untuk mengelakkan perabot dalam kamar tidur anda turut menjadi public area. Cukup sahaja ruangan majlis anda di sekitar ruang tamu, balkoni (jika anda menetap di rumah kondominium atau apartment) dan kawasan hadapan rumah. Kalau boleh bahagian dapur juga harus dihadkan. Jika anda tidak bertindak sedemikian, jangan pelik kalau terjumpa bekas minuman tertumpah di atas tilam, sisa makanan di bawah katil dan pelbagai lagi perkara yang anda tidak ingin lihat selepas seharian penat melayani tetamu.

Tip keempat adalah untuk membersihkan kediaman anda secepat mungkin sebaik sahaja majlis rumah terbuka selesai. Perkara ini amat penting kerana jika anda terlepas pandang, pasti segala spesies makhluk perosak hadir yang akan merayap mencari makanan pada waktu malam. Ianya bukan sahaja mengotorkan kediaman malah mengundang bahaya jika ada kes kencing tikus. Takut-takut merayap pula ke rumah jiran malah jiran juga terkena tempiasnya.

Sudah pasti anda tidak mahu hubungan akrab yang terjalin menjadi renggang. Bak kata pepatah, mencegah lebih baik dari mengubati. Biar penat mencuci dari penat meminta maaf. Paling penting jaga lah kebersihan ketika menganjurkan majlis rumah terbuka.

Siapa mempunyai kipas elektronik mudah alih seperti ini di rumah? Boleh dikatakan, hampir semua orang mempunyai kipas elektronik yang kecil dan mudah dibawa kemana-mana sahaja.

Jika kipas elektronik mudah alih anda telah rosak dan tidak lagi berfungsi dengan baik, jangan anda terus membuangnya pula. Ini kerana, ada kaedah dan cara yang mudah boleh anda lakukan untuk membaikinya.

Kalau anda terus membuangnya, anda sudah melakukan satu sikap pembaziran kerana peralatan elektronik tersebut masih boleh diguna pakai dan berfungsi dengan baik sekiranya dibaiki.

Bagaimana kaedah untuk membaiki peralatan elektronik tersebut? Oleh itu, menerusi segmen Tip Impiana episod kali ini bersama Sis Letrik, Cik Aqilah yang merupakan pengasas dan pemilik Aiszzy Electronics Enterprise untuk berkongsi cara-caranya bersama anda semua.

Mari tonton video penuh tersebut pada pautan di bawah;


Idea Ringkas Untuk Ruang Foyer Nampak Wow!

Bagaikan butler yang menyambut kita apabila pulang dari kerja. Ruang foyer atau ruang yang berdekatan dengan pintu masuk, selalunya terbiar sepi. Walhal sudut kecil ini memainkan peranan yang sangat besar. Kita bagaikan terlupa bahawa sebelum keluar atau selepas memasuki kediaman, pelbagai barang perlu kita letak dan susun. Selain dari kasut payung, topis , kunci kereta dan sebagainya.

Selalunya di sini, pereka senang menempatkan meja konsol. Di tempatkan pelbagai bekas atau gantungan untuk pelbagai tujuan. Ada juga yang menambah bakul pelbagai guna untuk menempatkan pelbagai lagi keperluan sekerluarga. Selain tempat menyimpan kasut dan sebagainya.

Selain daripada menempatkan cermin muka, anda juga boleh menempat cermin panjang labuh untuk menampakkan keseluruhan penampilan sebelum keluar dari rumah. Malah ada juga yang menempatkan jambangan bunga indah yang mempersonakan. Paling tidak harum bahagian hadapan ruang kediaman anda. Apa pun kita perlu bijak memanfaatkan ruang kecil ini agar terisi dan memberi manfaat kepad aseisi keluarga. Simple-simple je IMPIANA.

Memilih konsep kontemporari segar, menjelaskan warna hijau yang mendominasi segenap ruang dalam rumah Puan Kasma Dewi. Dalam masa seminggu sahaja kediaman ini telah berjaya ditukar wajahnya menjadi lebih menarik dan dapat memberikan feel kesegaran. Menurut tuan rumah, beliau hanya membelanjakan RM1.5k untuk proses ubahsuai ini kerana barangan lama ada yang masih elok sempurna dan boleh dipakai. Sudahlah pandai menghias, pandai berjimat cermat juga. Katanya lagi, “Rumah kecil seperti rumah flat tidak perlu gunakan perabot yang banyak, cukup apa yang perlu saja. Selain itu, kurangkan guna material bercorak supaya rumah tak nampak serabut. Contohnya, jika karpet bercorak sarat, seeloknya langsir dan sofa tu biarlah yang polos saja”.

Ini ada sedikit gambar hasil perkongsian tuan rumah dengan IMPIANA. Mari sama sama kita scroll sambil cuci mata. Selamat menghias!

Dapur. Semua orang ada dapur bukan? Siapa je yang tidak ada dapur sebab dapur inilah tempat untuk kita memasak. Bila tak ada dapur, kita akan tak memasak. Bila tak memasak, kita akan tak makan. Bila tak makan, kita akan lapar. Bila lapar, kita merana dan jatuh sakit. Bila jatuh sakit, Innalillah. Hahahaha. Hari ini, saya akan menceritakan tentang dapur. Dapur ataupun dalam English dipanggil stove ini, ada dua jenis pada zaman sekarang, iaitu, dapur gas dan dapur elektrik. Tapi, apa perbezaannya? Mari saya ceritakan apa perbezaannya.

Baiklah, kita mulakan dengan penggunaan haba dan tahap memanasnya. Apa yang saya lihat sekarang ini adalah kecekapan memasak dalam perbezaan dapur gas dan elektrik ini. Menurut kajian yang saya baca, dapur elektrik mampu memberikan haba kepada makanan sebanyak 90% manakala dapur gas dapat memberi sehingga 55% sahaja haba. Jadi, menggunakan dapur elektrik adalah lebih berguna dan berfungsi sekiranya anda ingin memasak makanan yang banyak dalam masa yang cepat.

Selain dari itu, kos penggunaan juga ada perbandingannya. Apabila bercerita tentang kos pula, sudah tentu, mana-mana produk yang baik akan mahal. Untuk menggunakan dapur aruhan, anda mesti membeli dan mendapatkan mangkuk jenis aruhan, periuk dan juga kuali untuk menggalakkan penghantaran elektromagnet dengan lebih cekap. Dari apa yang saya tahu, Penggunaan dapur elektrik ini boleh disifatkan sebagai susah payah kerana ia tidak sesuai untuk memasak makanan dalam kuantiti yang sedikit kerana dapur elektrik tidak dapat mengesan kuali kecil yang diletakkan di atasnya. Malahan, ia tidak memerlukan penggunaan periuk tertentu, tidak seperti dapur gas standard, dan kawalan penggunaannya lebih terbuka.

Jadi dengan itu, selesailah sudah saya menceritakan tentang perbezaan dapur gas dan dapur elektrik. Jikalau anda, anda memilih yang mana? Itu semua ditangan anda.

Beliau memilih tema scandinavian serta menyukai susun atur perabot yang nampak minimalist. Menurut pemilik Duplex Condominium ini, rumah ini pada asalnya merupakan rumah pertama yang dibelinya di tengah-tengah kota metropolitan Kuala Lumpur iaitu di Jalan Ampang. Ia berkeluasan 1900 kaki persegi dan dilengkapi 3 bilik tidur +1 bilik air bersambung dan bilik powder.

Penulis amat menyukai susun atur perabotnya yang simple dan tidak serabut serta amat serasi dengan ciri-ciri scandinavia yang mementingkan kesederhanaan dalam hiasan rumah. Walaupun mempunyai bukaan tingkap yang besar, tetapi penggunaan

Pada masa yang sama pilihan warna putih akan mengoptimumkan lagi cahaya didalam rumah walaupun kediaman ini mempunyai full glass facade bersaiz besar.

Kalau tanya penulis, memang sangat setuju dan suka dengan dekor yang ditampilkan. Simple tetapi nampak mewah.

Ikuti susunan kompilasi gambar yang telah disediakan untuk tatapan pembaca lain agar menjadi inspirasi kita bersama.


Teknik Siram Guna Ais Kiub Elak Pokok Orkid Terlebih Air

Terlebih siraman atau over watering sebenarnya boleh menjadi salah satu punca tanaman berpasu kita layu atau pun mati akibat akarnya yang berpenyakit kerana terendam lama di dalam lembapan. Situasi ini menyebabkan kulat mula tumbuh dan akar mereput disebabkan oleh over watering. Jika anda mengalami situasi ini dan anda ragu-ragu akan kuantiti air yang ideal untuk tanaman, menyiram pokok menggunakan teknik ais kiub adalah salah satu alternatif yang boleh diguna pakai.

Tetapi awas, kaedah ini hanya sesuai untuk tanaman berpasu bersaiz kecil dan sederhana contohnya pokok orkid, tanaman gantung dan juga tanaman hiasan. Untuk pokok orkid kaedah ini sangat mujarab kerana orkid adalah tanaman yang sensitif dengan lembapan berlebihan kerana akarnya mudah rosak, maka teknik ini dilihat begitu berkesan kerana ia secara perlahan-lahan akan membebaskan air kepada pokok orkid.

Tanaman hiasan berpasu bersaiz kecil dan sederhana juga boleh menggunakan teknik ini. Ataupun anda mempunyai tanaman gantung yang sukar untuk disiram kerana susah dicapai maka ada baiknya anda hanya meletakkan kiub ais ke dalamnya. Lebih praktikal dan kemas tanpa percikan air berlebihan.

Tonton  video menarik di Youtube IMPIANATV

Bila cuaca panas, bukan manusia gelisah mencari keselesaan haiwan dan sebagainya semua pastinya mencari kawsan yang dingin dan selesa untuk didiami atau berlindung. Kisah ular keluar pada waktu panas ni sering kita dengar kan.

Apa langkah dan tip yang kita perlu buat. Memang menakutkan dan merbahaya bila haiwan sebegini masuk ke dalam rumah khususnya bagi anda yang ada anak kecil. Jadi, macam mana nak elak ular dari masuk ke dalam kediaman kita? Ini tip berguna yang anda boleh cuba sebagai langkah pencegahan.

Pastikan perkarangan rumah anda kurang dengan barang-barang tak terpakai dan tak serabut. Kotak lam dan tak terpakai boleh la buang dan asingkan.  Disamping itu juga, lantai laman sama ada di bawah pokok perlu sentiasa bersih tanpa longokkan daun kering kerana ular suka tidur di dalam timbunan daun keran yang kering dan sejuk.

2. Jangan biarkan pokok merimbun

Tanaman merumpun seperti pandan dan seangkatan denganya juga berpotensi menjadi tempat persembunyian ular tanpa anda sedari. Silap-silap, boleh jadi tempat bertelur dia pulak nanti. Kalau ada tanaman merimbun yang terdapat di laman anda, perkemaskannya secara kerap.

3. Tebas semak samun di halaman

Tebas semak samun yang terdapat di dalam mahupun sekitar perkarangan kediaman anda. kalau lalang jiran tu dah panjang semeter, suruh di tebas. Kalau jiran malas, buat gotong royong sama-sama.

4. Pastikan kolam ikan atau kolam mandi di rumah sentiasa bersih

Jika kawasan ini dibiar serabut dan semak, pastinya mengundang si dia datang untuk menikmati kesejukkan di kolam tersebut.

5. Tutup setiap lubang

Lubang saliran, bumbung juga berpotensi menjadi laluan masuk ular ke dalam kediaman. Perasan tak, nenek-nenek kita dahulu tutup lubang bawah pintu dengan kain atau lidi penyapu, tujuan nye untuk menghalang ular dari masuk rumah lah. Begitu juga pada bahagian bumbung. Ia antara tempat atau lalun masuk ular juga.

6. Pastikan rumah sentiasa harum dan segar

Ular mempunyai sifat tak suka akan bau-bau yang menyegat kerana ia akan mengancam deria bau ular. Bila deria bau ular tercemar, ia akan mengalami kesukaran untuk mengesan keadaan persekitarannya .

7. Kucing Oh My Hero!

Ular akan menghindari haiwan-haiwan yang suka mencakar seperti ayam, kucing dan sebagainya. Kerap kali kita lihat kucing berlawan dengan ularkan? Selalunya kucing yang menang. Namun ia bergantung kepada saiz ular yang menyerang. Tapi paling tidak, kucing kita boleh beri amaran kalau dia tak berupaya untuk lawan ular tersebut.

8. Tabur serbuk belerang

Ada orang kata petua ini hanya mitos. Namun kelihatan berkesan bedasarkan pengalaman admin. Tabur parameter kediaman dengan serbuk belerang atau nama lebih tepat sulfur. Boleh dapatkan serbuk ni di kedai hardware sahaja. Tapi masa nak taburkan serbuk belerang ni, pakai sarung tanggan sebab sifat sulfur yang panas boleh merosakkan kulit yang tersentuhnya.

Ikuti langkah-langkah yang telah disediakan untuk memastikan cantuman anak pokok durian yang dilakukan berjaya.

Berkebun tepi rumah tak perlu ada tempat yang luas 2m x 0,5m dah boleh tanam banyak jenis sayuran, nak masak tinggal petik saja

Potong botol mineral kepada 2 bahagia dan tebuk lubang pada bahgian penutup dan leher botol (macam dalam gambar) menggunakan paku panas atau besi yang telah dipanaskan

Lubang pada penutup sebagai penyerap kelembapan atau air untuk melembapkan medium tanaman, manakala pada leher botol berfungsi sebagai sirkulasi oksigen untuk mengihindari akar dari cepat membusuk disamping menyingkirkan air yang berlebihan

Medium tanaman, guna tanah kpmpos dan baja NPK.

Boleh buka penutup botol kalau akar dah banyak

Pembajaan boleh dilakukan selepas tanaman mencecah usia 2 minggu. Sukatan 1 sendok makan baja larutkan dengan air 1,5 liter siram secukupnya seminggu sekali. Untuk tanaman yang akarnya telah melepasi botol atau dah mencecah permukaan air, baja boleh dilarutkan di dalam air dengan nisbah 1/4 sudu makan baja bagi setiap botol

Untuk tuai kangkung, hanya perlu potong bahgian atas sahaja, tinggalkan cabang atau daun paling bawah. Dalam tempoh 2 minggu dah boleh tuai baru

Untuk tuai 3T sayur sawi, salat, bak choi, bayam dan sebagainya, hanya perlu peting daun matang dan tinggalkan daun muda. Dalam tempoh seminggu dah boleh tuai lagi.


Ini Punca Kenapa Pokok Pisang Yang Sedang Berbuah Tiba-tiba Layu dan Mati

PENYAKIT LAYU pada TANAMAN PISANG (Musa spp) atau lebih dikenali dengan Penyakit Moko merupakan sejenis ancaman berpunca daripada sejenis bakteria yang dikenali dengan nama Ralstonia solanacerum.

Bakteria Ralstonia solanacerum merupakan sejenis bakteria yang banyak mempunyai ‘tanaman perumah’. Kebanyakkan perumah
untuk bakteria perosak ini terdiri daripada pokok dari keluarga Solanaceae seperti pokok Tomato, Terung, Kentang, Tembakau dan pelbagai lagi.

Namun, pokok pisang lah yang paling kerap menerima ancaman. Selain dari itu juga, tanaman dari keluarga Heliconiaceae dan Musaceae kerap menerima ancaman bakteria yang menyebabkan pokok tiba-tiba layu. Bakteria ini tahan dalam keadaan suhu tinggi diantara 35 – 37 darjah selsius. Ia juga mampu bertahan berada dalam tanah selama 2-3 tahun dalam keadaan dorman.

Kebiasaannya, peladang akan menggunakan kaedah menebang pokok pisang yang dijangkiti serangan penyakit moko dan menanamnya di dalam tanah untuk tujuan pemusnahan. Namun kaedah ini kurang berkesan. dan akan menyebabkan bakteria ini lebih cepat membiak.

Simptom atau tanda serangan penyakit Layu Bakteria Pisang atau Penyakit Moko ini berbeza antara pokok muda dengan pokok tua. Bagi pokok muda biasanya daun paling muda akan jadi hijau kekuningan. Dalam masa seminggu pokok mula kelihatan layu dan hampir mati. Manakala bahagian anak pokok atau sulur baru mula melebam.

Ada juga kemungkinan, buahnya menjadi dan bersaiz normal namun isi nya pula yang bermasalah. Isi pisang jadi lembik, kehitaman dan reput. Apabila dah kena serangan bakteria ini, buah cantik macam mana pun tak boleh dijual kerana isinya buruk.

Untuk mengawal penyakit ini adalah sukar kerana bakteria dapat hidup dalam perumah yang lain untuk jangka masa yang lama. Cara untuk mengatasinya adalah dengan melaksanakan Amalan Pertanian Baik (APB) melalui penggunaan anak benih yang tahan dan bebas penyakit.

Di samping itu juga, pengawalan dan pengawasan perlu dilakukan dari peringkat awal. Kalau ada kelihatan tanaman yang bermasalah, musnahkan segera sebelum dijangkiti tanaman lain. Selain itu juga, kajian juga mendapati, bakteria moko mudah membiak dalam keadaan tanah lembab. Oleh itu, pastikan sistem saliran sentiasa dalam keadaan baik dan elakkan dari masalah permukaan tanah bertakung air.

Peralatan atau perkakas berkebun juga perlu dirawat sebelum kerja-kerja atau tugasan berkebun dilakukan. Gunakan larutan Formaldehyde untuk merendam parang, gunting, pisau atau sebarang perkakas sebelum disimpan dan terutama nya jika peralatan tersebut digunakan untuk merawat atau menebang pokok pisang yang berpenyakit tadi. Jika perkakas tidak dibersihkan terlebih dahulu, dikhuatiri bakteria dari pokok sebelumnya akan menjangkiti tanaman.

Bagi tanaman atau pokok pisang yang dijangkiti ia perlu dibakar sepenuhnya sehingga menjadi debu. Kaedah ini baru anda boleh pastikan bakteria tadi mati sepenuhnya.

Bayam adalah spesies Amaranthus gangeticus yang tergolong dalam famili tumbuhan Amaranthaceae iaitu sama famili dengan pokok balung ayam iaitu sejenis tanaman hiasan yang berbunga menarik.

Ia dikatakan mengandungi banyak khasiatnya tersendiri. Di antaranya seperti mempunyai kalori yang rendah tetapi tinggi dengan kandungan vitamin A dan K, mencegah kanser, meningkat sistem imuniti badan, mengekalkan kesihatan otak, merendahkan tekanan darah dan kadar kolesterol iaitu sekadar menyebut beberapa contohnya.

Terdapat dua jenis pokok sayur bayam iaitu berdaun merah dan juga berdaun hijau.

Penanaman

Ia mudah ditanam menggunakan biji benihnya yang boleh didapati dari buahnya yang matang. Bijinya juga boleh dibeli dari pusat tanaman, kedai pertanian, dan juga pasaraya. Arahan mengenai cara menyemai dan menanam pokok bayam ini juga tertera di pek biji benih yang dibeli bagi memudahkan cara penanamannya.

Ia sesuai tumbuh dalam campuran tanah atau medium tanaman yang agak lembap serta gembur dan juga mengandungi banyak bahan organik. Campuran yang disyorkan adalah campuran tanah untuk pokok berpasu iaitu dalam nisbah 3:2:1 (Tanah Peroi: Bahan Organik: Pasir Sungai). Pokok bayam mudah ditanam kerana anda hanya perlu menabur benihnya di plot tanaman yang telah digembur atau dicampur medium tanamannya. Seterusnya berikan penjagaan yang diperlukannya.

LANGKAH MENYEMAI BAYAM :

Manakala anak benih yang dicabut tadi bolehlah ditanam semula di ruang kosong yang terdapat di plot tanaman anda di tanah. Bagi anda yang tidak mempunyai ruang di tanah untuk menanamnya tidak perlu risau kerana pokok sayuran ini juga boleh ditanam dalam bekas tanaman seperti pasu, polibeg atau bekas tanaman yang diperbuat daripada plastik atau palung logam dengan menggunakan medium tanaman seperti tersebut di atas

Selepas ditanam dan disiram letakkannya di tempat teduh dahulu sehingga ia mula tumbuh barulah dipindahkan ke kawasan yang mendapat cahaya matahari yang banyak untuk pertumbuhannya dan seterusnya berikan penjagaan seperti di bawah ini.

PENJAGAAN BAYAM :

Pokok bayam boleh dipetik apabila pokoknya mencapai anggaran umur lebih kurang 2 hingga 3 bulan selepas disemai bijinya dan ini juga bergantung kepada cara penjagaan selepas penanamannya.

Ada ramai orang di luar sana punya halia yang berbaki dalam peti ais. Mesti ramai tak tahu sebenarnya nak tanam halia senang sangat sangat. Saya dah biasa buat sampai orang nak beli anak pokok halia saya.

Inilah hasilnya. Yang ini dah boleh guna untuk masakan anda.

Zaman moden ni pun ramai sudah back to nature. Lebih gemar cara hidup yang sihat dengan mengamalkan pemakanan organik dan sebagainya. Hal ini termasuklah dalam perubatan. Ramai lebih gemar mengamalkan perubatan tradisional dari pengambilan pil atau ubatan yang diambil dari farmasi.

Sebelum ini, Laman Impiana ada kongsi beberapa resepi atau petua orang dulu-dulu untuk merawat beberapa penyakit antaranya ialah:

Kali ni, Laman Impaian nak ajak anda untuk cuba satu lagi resepi dari Thailand yang hanya menggunakan dua bahan untuk mengubati sakit lutut, menurunkan kadar asid urik dalam badan dan secara tidak langsung, bagi pengamalanya ia berupaya detox darah anda.
Teh herba thailand ini sangat ringkas, bahan-bahan yang diperlukan adalah seperti berikut:

4-5 batang serai
2-3 helai daun pandan
2 liter air

Cara-cara:
1. Rebus kesemua bahan selama 15 minit dengan api yang perlahan. Pastikan bekas atau periuk yang digunakan untuk merebus ditutup
2. Selesai merenih selama 15 mini, tutupkan api dan biarkan ia sejuk selama 15 minit
3. Minum air rebusan ini ketika masih hangat
Anda akan mengalami lawas yang kerap. Oleh itu, anda tidak digalakkan untuk ambil air rebusan ini 2 jam sebelum tidur. Jadikan minum rebusan ini sabagai amalan hari selama seminggu untuk melihat hasilnya.


REKAAN PERABOT NUSANTARA KEKAL MEGAH, MEMBELAH MASA; PILIHAN SEPANJANG ZAMAN HIASAN KEDIAMAN

Biar pun dari negeri seberang dan ada juga didatangkan dari Burma, ternyata minat dan cita rasa kita nyaris sama. Ramai di kalangan kita masih meminati gaya nusantara yang megah dengan kerja kayu yang luar biasa indahnya. Sekitar era 90an dahulu ia digilai ramai dan peminatnya juga bukan calang-calang orang. Maklumlah perabotnya juga bukan sebarangan harganya. Jati yang penuh dengan ira cantik, warna perang emas kencana, malah kukuh pula kayunya jika dirawat betul. Tidak mudah dibawa arus masa dan mudah pula di suai padan dengan apa juga konsep biar moden mahu pun klasik. Pesonanya tersendiri dan tidak perlu ditambah segala macam hiasan kerana jati punya aura yang mampu membuat kita menoleh dua kali melihatnya.

RUANG FOYER BOLEH DIHIDUPKAN DENGAN HIASAN CERMIN BESAR DAN DISEMPURNAKAN DENGAN TUMBUHAN-TUMBUHAN SEMULA JADI. DI PASARAN TERDAPAT DUA REKAAN MENARIK YANG BOLEH ANDA PILIH. MODEN DAN MEMPUNYAI PENGARUH INDONESIA. ATAU KONTEMPORARI DAN MEMPUNYAI ELEMEN INDO CHINA.

MENGHIDUPKAN BUDAYA. LEBIH MENARIK JIKA KEMASAN LEMBUT RUANG DARI FABRIK TRADISI SEPERTI BATIK COP, SONGKET , TENUN DAN SEBAGAINYA. KINI PEREKA MEMBERI ELEMEN MODEN BAGI PEMILIK KEDIAMAN MUDA. JADI DILIHAT LEBIH PADU DAN IRANYA JUGA DITAYANG TANPA BERSELINDUNG DI SEBALIK UKIRAN YANG LEBAT.

APA YANG PALING MENARIK ADALAH PERABOT INI TAHAN CUACA. BAWALAH KELUAR DAN KE DALAM KEDIAMAN, JIKA RAJIN MENJAGANYA SUDAH PASTI AKAN TAMPIL CANTIK MALAH TAHAN LAMA DI KEDIAMAN ANDA.

Bagaimana untuk generasi muda menikmati perabot jati? Rasa tidk perlu banyak. Setiap satu di antaranya sudah cukup lantang buat sebuah ruang. Biar sebuah kerusi panjang tiga tempat duduk, atau sepasang sattee polos. Itu sudah memadai. Namun jika mahukan sedikit lagi perisa ala nusantara peti kayu atau hiasan dinding mewah dengan ukiran boleh dimuat sama.Simple-simple je di IMPIANA.

Gaya Scandinavia merupakan gaya ringkas, dipenuhi warna kontras hitam dan putih. Ia kelihatan ringan, tetapi dengan selitan beberapa elemen semula jadi, dekorasi gaya Scandinavia memberi rasa mewah, selesa tetapi menenangkan. Begitulah dekorasi kediaman pilihan Fatin Fatina Nazlan yang terletak di pinggir ibu kota.

Apartment yang didiaminya berkeluasan 960 kaki persegi berkapasiti sebuah ruang tamu, tiga bilik tidur, 3 bilik air, sebuah dapur basah dan kering serta balkoni dan memilih konsep skandinavia sebagai tema utama dekorasi.

Ibu kepada tiga orang cahaya mata ini sememangnya begitu gemar mengemas dan sentiasa mahu kediamannya kelihatan indah dan selesa untuk diduduki mereka sekeluarga. Menurut Fatin, suaminya Syed Azmil Syed Zainul Abidin, merupakan insan yang memberi semangat dalam meneruskan minatnya dalam mendekorasi kediaman. Pasti ramai yang menyangka Fatin mempunyai masa lebih kerana dia tidak bekerja, namun itu adalah silap kerana Fatin merupakan seorang peniaga online yang berjaya.

“Saya memang minat mengemas rumah. Sejak zaman remaja saya jenis yang suka kekemasan pada kediaman Malah ibu juga cukup seronok bila melihat saya menghias kediaman. Apatah lagi apabila sudah berkahwin dan punya kediaman sendiri. Perasaan saya bertambah teruja untuk menjadikan rumah saya syurga buat saya sekeluarga.

“Anak saya Qaira, 6 tahun dan Qayla, 3 tahun sememangnya sejak dari kecil biasa dengan keadaan rumah yang teratur dan bersih. Jadi bila mereka sepahkan mainan secara automatik mereka akan kemaskan kembali. Sifat mereka ini mungkin kerana sudah terbiasa melihat bagaimana saya menguruskan rumah.

DIY SCANDINAVIAN

“Walaupun sibuk dengan perniagaan online namun hobi saya dalam menata rias rumah tidak pernah luput,” terang Fatin yang sering merujuk majalah Impiana dan mengambil idea dekorasi rumah dari sudut minatnya yang tersendiri.

Ringkas & Moden

Bercerita tentang konsep Scandinavian yang diterapkan di kediamannya, Fatin menjelaskan dia sukakan kepada konsep ini yang tampak ringkas namun moden.

“Saya minat dengan konsep ini kerana ringkas dan ada sedikit unsur-unsur kayu. Apabila ada unsur kayu tampak rumah lebih berseri. Selain itu saya juga suka warnakan kediaman dengan pelbagai warna cat. Setahun dua atau tiga kali saya akan tukar cat dinding. Cuma kali ini saya terapkan rona putih, hitam dan kuning agar rumah saya tampak lebih cerah dan ceria.

“Ruang makan juga saya selitkan dengan unsur ini. Walaupun tampak ringkas dengan meja makan berunsur kayu dan kerusi makan berkaki kayu dengan perhiasan pasu bunga yang minimalis. Secara keseluruhan tampak lebih menarik apabila saya gandingkan dengan cermin. Agar cermin ini lebih menyerlah, saya gunakan pita pelekat murah untuk membuat bingkai.

DIY SCANDINAVIAN

Apabila memfokuskan setiap ruang di kediamannya, untuk ruang makan, dia memilih meja makan berkonsepkan Scandinavia, walaupun ringkas namun nampak menarik.Pada masa yang sama, ruang tamunya cukup selesa, walaupun hanya menempatkan satu sofa panjang namun tetap menarik malah mereka sekeluarga sangat seronok menonton TV di sudut ini. Akhir sekali, bilik tidurnya ditekap dengan rona ungu agar tampak ceria ditambah dengan bingkai gambar anak-anak pemilik menambahkan keunikan ruangan ini.

Dia mengakhiri perbicaraan dengan berkongsi beberapa tip dekorasi untuk kemudahan pembaca IMPIANA di luar sana.

-Pilihan perabot biarlah bersesuaian dengan saiz kediaman dan ia perlu disusun mengikut peranan ruang.

-Pentingkan keselesaan, jangan terlalu ikutkan trend sehingga lari dari tema asal.

-Tidak perlu berbelanja dengan banyak, anda boleh hasilkan apa jua produk hiasan dengan teknik diy.

Nama Pemilik: Fatin Fatina Nazlan

Jenis Kediaman: Apartment

Keluasan: 960 kaki persegi

Konsep: Scandinavia

Spesifikasi: Sebuah ruang tamu, tiga bilik tidur, 3 bilik air, sebuah dapur basah dan kering, balkoni.

Jom kita lihat sentuhan magis pemilik ini untuk rumah miliknya, mungkin dapat beri anda ilham

Ringkas itu tidak semestinya membosankan. Bicara dekorasi polos juga mampu untuk menyempurnakan ambien sesebuah ruang jika kena dengan sentuhannya.

Ramai antara kita yang suka menyimpan secara cermat untuk kenikmatan hari muka malahan ada juga yang suka berbelanja di masa muda kerana tidak mahu menyesal di hari tua. Pokok pangkalnya ia terserah kepada kita bagaimana kita menikmati serta meluangkan masa hidup kita dan mendepani hari yang mendatang.

Pasangan ini amat meminati tema moden untuk diaplikasikan dalam dekorasi kediaman mereka malahan turut melaburkan sedikit wang untuk memasang kelengkapan dapur serta kabinet termasuk hood dan dapur gas. Pada masa yang sama mereka turut menjadikan laman perkongsian deko di media sosial sebagai rujukan utama serta pencarian idea.

“Rumah pencen kami ini adalah rumah teres satu tingkat berkeluasan 1400 kaki persegi serta menggunakan khidmat kontraktor untuk membina dapur impian dan pada masa yang sama menampakkan elemen moden walaupun ianya merupakan kediaman hari tua kami”, ujar pengusaha kek ini.

“Alhamdulillah, tidak sukar untuk memastikan kemasan serta dekorasi kediaman ini bertahan lama kerana anak saya semuanya sudah dewasa tetapi itu tidak bermakna saya membiarkan ianya begitu sahaja kerana setiap malam sebelum tidur, saya akan pastikan dapur serta ruang tamu saya berada dalam keadaan bersih dan teratur”, katanya.

Susun atur dapurnya menggunakan minibar yang boleh memuatkan 4 orang dalam satu masa serta menjimatkan ruang kapasiti untuk tiga buah oven miliknya dengan meletakkan di atas rak. Penulis memuji tindakan pemilik kediaman ini kerana menggantung segala kelengkapan memasak di tepi dinding. Ianya mudah untuk dicapai dan disimpan selepas digunakan.

Di bawah ini IMPIANA lampirkan beberapa kepingan gambar dapur moden untuk tatapan pembaca diluar sana. Selamat Mendeko!!


D.I.Y Hidroponik Dari Bekas Kabus Dan Span Basuh Pinggan, Tanaman Menjadi

Pokok kesum antara tanaman yang campak je pun boleh hidup. Yang penting kondisi medium tanaman nya perlu sentiasa lembap. Tapi, ramai yang gagal sebab lupa nak siram. Jika anda jenis yang susah atau nak beri kan masa untuk menyiram pokok, penggunaan wadah lengkap sistem siraman sendiri (self watering) adalah terbaik.

Cara mudah semai daum kesum. Terlupa nak siram pun takde masalah..mula tanam 01/05/2020,hasil pad 09/06/2020.

1. Beli daun kesum dekat kedai. Asingkan batang dan daun.
2. Potong bekas kabus menjadi separuh

3. Ukur saiz span pada penutup kabus, lepas tu potong penutup kabus itu mengikut saiz span.
4. Masukkan span ke dalam lubang yang telah ditebuk tadi. Pastikan lubang yang ditebuk tidak terlalu longgar
5. Kelarkan span menggunakan pisau bgi memudahkan semaian batang kesum.

6. Bancuh baja “A” dan “B” dengan air dalam bekas kabus

Pasti anda teringin hendak memiliki bilik air yang bersih seperti hotel. Namun kamar mandi anda sentiasa basah dan lembab, kadangkala ia menghadirkan bau yang kurang menyenangkan. Malu dengan tetamu yang berkunjung dan ingin menggunakan tandas, pasti mereka menilai tahap penjagaan kebersihan kediaman anda.

Tahukah anda antara rahsia utama untuk bilik air kekal bersih dan tidak berbau adalah anda perlu pastikan bilik air anda sentiasa kering. Hal ini kerana bilik air yang sentiasa basah atau lembap akan mempercepatkan proses ia menjadi kotor akibat daripada aktiviti pembiakan pelbagai organisma mikro yang boleh menyebabkan bau yang tidak menyenangkan.

Antara bahan yang dapat membantu kamar mandi anda sentiasa kering dan bersih adalah seperti berikut;-

1. Bidai atau Langsir
Bidai atau langsir mandian juga perlu dipasang bagi mengelak air ke serata tempat. Pilihlah bidai yang diperbuat daripada material kalis air dan mudah dipasang serta ditukar.

2. Arang
Letakkan arang di bilik mandi anda. Anda boleh meletakkan ia di sudut sinki dan hias ia bersama beberapa aksesori lain. Arang mampu menyerap bau busuk yang kurang enak di bilik mandi anda.Ia akan kekalkan bau neutral pada kamar mandi.

3. Alas kaki
Letakkan alas kaki pada muka pintu bilik air. Ia supaya bilik air anda kekal kering dan bersih apabila anda keluar masuk ke dalam bilik air.

4. Lubang Udara
Apa yang penting adalah pastikan bilik air anda mempunyai lubang udara.

Fennel mengandungi minyak atsiri, anethal fenikon pinen dan menjadi bahan anti oksiden untuk tubuh. Pati biji fennel juga digunakan secara meluas untuk tujuan menghasilkan penyegar, ubat gigi dan pelbagai lagi. Berikut antara khasiat yang terkandung di dalam feneel:

1. Elak Anemia
Kandungan Iron dan asid amino yang terdapat di dalam fennel amat membantu dalam merawat dan mencegah masalah anemia. Kandungan utama ini berupaya merangsang penghasilan hemoglobin dan juga membantu pembentukkan komponen darah lain.

2. Merawat saluran pencernaan
Ia menjadi amalan bagi masyarakat India untuk mengunyah biji fennel selepas makan. Ia bertujuan melancarkan penghadaman disamping berupaya mencegah masalah nafas berbau.

3. Melegakan Perut Kembung
Fennel telah digunakan berabad lama untuk tujuan perubatan, Seperti dalam pengamalan ayurvedik, fennel digunakan bagi tujuan mencegah dan merawat masalah perut kembung. Kandungan Aspartic acid yang terdapat di dalam fennel sesuai digunakan dari peringkat bayi (infant) sehingga lah dewasa

4. Merwat sembelit
Biji fennel yang telah di jadikan dalam bentuk serbuk menjadi pengganti julap. Pengambilannya secara minggu membantu mencuci usu dan memastikan laluan serta pergerakkan di dalam usus lebih lancar. Fennel juga boleh dijumpai daam ubat-ubatan untuk merawat sakit perut, cirit-birit, Irritable bowel syndrome (IBS) dan beberapa masalah usu lain

5. Mengurangkan Ancaman masalah jantung
Fennel adalah sumber terbaik fiber, Selain dimanfaatkan untuk sistem pencernaan ia juga dapat memabntu mengawal kadar kolestrol di dalam darah. Ini meninjukkan, feneel dapat mencegah pembentukkan dan menghapuskan kolestrol jahat yang menjadi punca utama kepada masalah jantung dan strok

6. Mengatasi kenser
Kajian terhadap sayur segar fennel sebagai pencegah kanser belum pernah dilakukan. Namun, ujian terhadap biji benihnya diperakui dan amat mengagumkan. Kajian menunjukkan, ekstrak dari biji fennel bukan sekadar dapat mengawal pertumbuhan tumor, malah kandungan flavonoids, alkaloilds dan phenol yang terdapat di dalam fennel menajdi egen pelindung bagi mengatasi kesan radiasi terhadap rawatan yang diterima oleh pesakit kanser. Disamping itu juga, ekstrak biji fennel di dapati dapat mencegah masalah kenser kolon dan kenaser hati

8. Melancarkan buang air kecil
Fennel antara duretik alami yang sesuai diamalkan. Bagi masyarakat di Pulau Jawa, jika anda mengalami masalah atau kesulitan membuang air kecil, fennel adalah alternatif yang terbaik selain lobak putih. Namun, pengambilannya untuk tujuan merawat masalah ini perlu lah dalam jumlah yang tepat

Sumber: https://www.organicfacts.net


Menjadi Kebanggaan Rakyat Setempat, Mari Kita Lihat Bangunan Ikonik Di Serata Negeri Utara Malaysia

Umum mengetahui, setiap negeri di seluruh tanah air mempunyai pelbagai monumen bangunan yang sering menjadi kebanggaan rakyat Malaysia.

Bersempena sambutan Hari Kebangsaan Malaysia Ke-65, mari kita kenali dengan lebih dekat dan lihat kesemua bangunan ikonik yang ada di serata negeri tanah air.

Perlis

Negeri Perlis Indera Kayangan mempunyai keluasan sebanyak 821 kilometer persegi menjadikan ia sebuah negeri yang terkecil di Malaysia.

Namun begitu, negeri yang terletak utara semenanjung tanah air ini kurang dengan pembinaan bangunan menara berkemungkinan oleh kerana faktor saiz keluasannya yang kecil.

Tetapi, Istana Diraja yang terletak di bandar Arau boleh dikatakan sebagai salah satu bangunan ikonik di Perlis yang turut menjadi kebangaan masyarakat setempat.

Kedah

Sudah pastinya bagi Kedah Darul Aman berbangga dengan menara ikonik tersergam indah di bandar Alor Star yang ibu negeri jelapang padi itu.

Menara Alor Star ini merupakan sebuah binaan bangunan mercu tanda yang terkenal di Kedah. Menara setinggi 165.5 meter ini mula dibina sekitar tahun 1995 dan siap sepenuhnya pada 1997.

Ia dibina sebagai menara telekomunikasi untuk Telekom Malaysia dan telah menelan kos pembinaan sebanyak RM40 juta.

Pulau Pinang

Foto sumber: astroawani.com

Bagi negeri Pulau Pinang Pulau Mutiara ini sememangnya sedikit berbeza berbanding dengan negeri lain yang ada di seluruh Malaysia.

Ini kerana, apa yang sering menjadi kebanggaan negeri Pulau Pinang adalah struktur jambatan pertama negeri berkenaan yang menghubungkan Pulau Pinang di Lebuhraya Glugor, Bayan Lepas dengan tanah besar semenanjung di Seberang Perai.

Tetapi apa yang menjadi kebanggaan rakyat Pulau Pinang selain struktur pembinaan jambatan tersebut adalah Menara KOMTAR yang terletak di bandar Georgetown.

KOMTAR singkatan bagi Kompleks Tun Abdul Razak ini mempunyai ketinggian 249 meter telah siap dibina pada tahun 1986.

Perak

Mercu tanda yang sering menjadi kebanggaan negeri Perak Darul Ridzuan sudah semestinya Menara Condong yang terletak di bandar Teluk Intan.

Menara Teluk Intan ini asalnya sebuah menara tangki air sebelum berubah menjadi menara jam. Ia telah dibina pada tahun 1985 dan memiliki ketinggian 85 kaki dan terdapat 110 buah anak tangga.

Walaupun telah berusia lebih 100 tahun, ia masih berdiri kukuh. Kini, bangunan purba itu mendapat julukan Menara Condong kedua di dunia selepas Menara Pisa di Itali.

Khamis, 14 Julai 2022, KUALA LUMPUR– Spritzer (“Syarikat”), pengeluar air botol terkemuka Malaysia, secara rasminya melancarkan botol ikonik baharu dengan gaya bergaya dan bertenaga yang diperbuat daripada pembungkusan kitar semula sepenuhnya yang diperbuat daripada bahan kitar semula.

Lengkungan botol yang anggun dan moden itu berbentuk seperti titisan air dan mempunyai cengkaman yang ergonomik. Skim warna pirus, gabungan biru dan hijau, mewakili kesucian alam semula jadi, ketenangan, ketenangan dan kedamaian, manakala logo korporat baharu diinspirasikan daripada kawasan tadahan air bersih Syarikat seluas 390 ekar di Taiping, Perak. Botol baharu yang dibuat dengan pembungkusan mampan membolehkan pengguna mengitar semula dan menggunakan semula pembungkusan, secara langsung mengurangkan pelepasan karbon.

“Spritzer sedang meningkatkan inisiatif kemampanan Syarikat, dan botol ikonik baharu itu memenuhi tujuan estetika moden serta menggalakkan pengguna untuk membawa kehidupan baharu kepada botol melalui kitar semula, melalui ‘Tujuan Baharu Rupa Baru,’ kata Encik Lim Seng Lee, Ketua Pegawai Eksekutif Kumpulan Spritzer. Nature mengilhamkan rupa baharu. Setiap elemen label mempunyai cerita, dan tujuan baharu itu diilhamkan oleh pembungkusan kitar semula sepenuhnya kami yang diperbuat daripada bahan kitar semula.”

“Spritzer terus melabur dalam aktiviti penyelidikan dan pembangunan untuk berkongsi penyelidikan mengenai manfaat kesihatan meminum air mineral semula jadi yang kaya dengan silika dengan pengguna,” tambah Lim. Kelebihannya termasuk bagaimana air mineral yang kaya dengan silika boleh meningkatkan sintesis kolagen dan membantu dalam penyingkiran aluminium daripada badan kita.”

Dengan penuh penghargaan, Spritzer telah menerima pelbagai anugerah dan anugerah selama ini, termasuk Anugerah Rasa Unggul Institut Rasa Antarabangsa dan Air Mineral Anugerah Rasa Berlian yang pertama di Malaysia. Penghormatan lain termasuk anugerah platinum Reader’s Digest Trusted Brands 2022 selama 21 tahun berturut-turut.

Tidak lupa juga, Ayda Jebat, penyanyi dan pelakon terkenal, serta pelakon Meerqeen turut menghadiri pelancaran tersebut.

Akhir sekali, Spritzer ingin mengucapkan terima kasih kepada para pelanggannya atas sokongan dan kesetiaan mereka yang berterusan, kerana mereka telah menjadi penggerak di sebalik usaha syarikat selama ini untuk memastikan bahawa air mineral semula jadinya adalah berkualiti tinggi dan untuk mencapai masa depan yang lebih baik dan lebih mampan.

Masalah habuk ni memang musuh paling utama kakak-kakak dan mak-mak. Baru saja mop dan sapu dah ada balik habuk. Masalah selesema, batuk ni susah nak hilang bila habuk banyak dekat rumah. Kadang-kadang sampai bergaduh siapa nak kemas rumah. Tapi nak rumah cantik kemas sentiasa. Tapi malas, macam mana ni! Jangan risau IMPIANA bantu anda. Kali ini IMPIANA nak kongsikan kelebihan penyedut hampagas atau vakum tangan yang boleh mengantikan batang penyapu anda yang berkuasa tinggi.

Ya, IMPIANA tahu banyak jenama lain diluar sana tapi IMPIANA memilih jenama Samsung untuk kali ini. Samsung banyak mengeluarkan perkakas elektrik yang bermutu tinggi. Kali ini vakum tangan Samsung Jet 60 Pet yang mempunyai kuasa tinggi serta ringan untuk dikendalikan jadi pilihan.

Kuasa Sedutan, Pembersihan Yang Kuat

Dilengkapi dengan teknologi Jet Cyclone, vacuum stick tanpa wayar ini mampu menghasilkan daya sedutan sehingga 150W. Ia dapat membersihkan permaidani dan lantai mozek dengan lebih berkesan.

Saiz yang Ringan
Dengan berat 1.45kg*, Jet 60 merupakan vacuum stick paling ringan yang dikeluarkan oleh Samsung. Anda boleh membersihkan rumah anda dengan mudah tanpa meletihkan tangan dan bahu anda! Size kecil dan ringan tetapi hebat! Membersih Lebih Mudah.

Pembersihan yang Menakjubkan Dengan Berus Jet Fit

Malah zarah debu halus dapat di sedut dengan mudah bila menggunakan berus Jet Fit. Putaran 180 darjah memudahkan kerja pembersihan setiap sudut rumah. Yang terbaik, hanya memerlukan satu klik untuk membersihkan berus ini!

IMPIANA berpeluang mencuba sendiri vakum Samsung Jet 60 Pet ini memang tidak menyangkal sekecil-kecil habuk mampu disedut dengan sudutan yang berkuasa tinggi. Kerja harian juga lebih mudah, celah sofa semua dapat dibersihkan dengan sempurna.

Bila anda memiliki vakum Samsung Jet 60 Pet ini pasti anda akan rasa kenikmatan dalam mengemas rumah. Tak susah lagi nak sedut habuk yang melekat sana sini. Paling best, tidak akan memakan ruang penyimpanan anda. Saiz kompak dan mudah untuk simpan membuatkan ia lebih kemas dan teratur.

Promo code: JET60SBD

Promo code: SS50PR

Kempen ini hanya berlangsung selama satu hari sahaja iaitu pada 21 Julai 2022. JANGAN LUPA TARIKH INI.

TUNGGU APA LAGI… CEPAT DAPAT VAKUM INI.


Deko Bajet Hasil ‘Wow’

Rumah teres jenis setingkat milik Mohd Firdaus Tahir yang bertempat di Klang, Selangor dengan keluasan 1500 kaki dilengkapi dengan ruang tamu yang cukup selesa, tiga bilik tidur dan sebuah dapur yang melengkapkan nadi kediaman ini.

Pastinya ramai akan teruja dengan cerita di sebalik kediaman ini, dengan hanya berbelanja kecil tetapi rumah milik peribadinya ini mampu kelihatan seperti sebuah syurga mahligai indah serba lengkap. Inilah yang dikatakan bijak berbelanja menang memakai.

Anak kedua dari empat beradik yang berasal dari Klang, Selangor ini memilih konsep moden dan Inggeris bagi kediamannya. Bukan itu saja malah gabungan moden dan Inggeris ini tidak mengehadkan Mohd Firdaus untuk berkarya.

“Ruang tamu diwujudkan dengan ciri-ciri tenang mendamaikan, pilihan warna lembut dan warna asas yang sesuai menjadikan kediaman saya cukup selesa. Saya jenis yang cukup minat dalam bidang dekorasi dan tak suka terikat dengan satu. Jadi saya ambil keputusan untuk mix and match hiasan dalaman rumah.

“Bagi rumah saya yang agak kecil, saya cuba elak menggunakan warna gelap sebabnya warna sebegini akan membuatkan ruang tamu nampak sempit. Sebaliknya saya gunakan warna-warna yang lembut untuk memberikan impak luas pada sesuatu ruang. Warna terang boleh digunakan pada salah satu dinding untuk dijadikan fokus utama sesuatu ruang,” ujar Mohd Firdaus membuka bicara.

Beli Barangan Yang Digemari

Ketika berbual-bual dengannya, Mohd Firdaus menerangkan secara keseluruhan hiasan rumah adalah daripada ideanya sendiri. Bagi mendapatkan idea baru, dia gemar berkunjung ke kedai-kedai hiasan dalaman. Pada waktu itu dia akan membeli barang perhiasan yang digemari dan sesuai dengan kediamannya.

“Saya tidak berkira sangat mengenai harga barang perhiasan yang saya beli asalkan berkualiti, cantik dan tahan lama. Setakat ini saya telah peruntukan untuk dekorasi dan perabot lebih kurang RM40,000 tanpa sebarang pengubahsuaian rumah.

“Bagi saya biarlah rumah kita nampak cantik dan menggembirakan hati kerana rumah adalah tempat berehat setelah pulang daripada kerja. Malah saya sanggup berhabis untuk mempunyai dekorasi pilihan hati sebab ia memberi kepuasan kepada saya.

“Inspirasi untuk menghias datang melalui majalah dekorasi, Internet, Grup Dekorasi, showroom IKEA dan showroom SSF. Sebab dari situ saya ambil idea cara susunan dan hiasan rumah agar nampak lebih kemas,” tambah Mohd Firdaus yang menggemari ruang tamu dan ruang makanan kerana kedua ruang ini merupakan tempat yang paling kerap dirinya menghabiskan masa.

Minat Hias Rumah Sejak Kecil

Bertugas sebagai jurutera minyak dan gas, Mohd Firdaus yang berasal dari Kedah ini minat menghias rumah sejak dari kecil.

“Minat saya bercambah sejak kecil terhadap hiasan rumah apabila selalu tengok ibu mengemas rumah. Dalam masa yang sama saya memang suka tengok benda cantik dan menarik.

“Bagi saya tak salah rasanya jika lelaki pun suka menghias rumah. Malah ada sesetengah lelaki berkemas lebih cantik dan kemas. Tapi dalam bab menghias ini kena tengok pada kemampuan diri sendiri. Bak kata orang, ukur baju di badan sendiri. Saya menghias mengukur bajet yang termampu.

“Saya sebenarnya minat menghias sejak zaman duduk rumah sewa yang lama lagi. Walaupun berkongsi sampai enam orang satu rumah tetapi saya tetap menghias mengikut kemampuan waktu tu,” tambah Mohd Firdaus yang akan membersihkan kediamannya seminggu sekali dan menjadikan penyedut hampa gas sebagai sahabat untuk memudahkan kerja menyedut segala habuk.

Walaupun rumah yang didiami hanyalah rumah sewa, namun Mohd Firdaus tidak menjadikan ia satu penghalang. Malah keluasan rumah yang agak terhad memberi cabaran dalam menyusun atur dalaman rumah nampak tidak serabut dan kemas.

Mohd Firdaus juga menjelaskan dia sudah memiliki rumah sendiri namun masih belum terfikir untuk meninggalkan rumah sewanya yang cukup selesa ini.

Mohd Firdaus Kongsi 10 Tips Rumah Sentiasa Tampak Bersih

Syarikat minuman, Coca-Cola Malaysia dan QSR Brands (M) Holdings Bhd, pemilik francais serta pengendali restoran KFC dan Pizza Hut mengumumkan kerjasama yang menyaksikan minuman jenama Coca-Cola akan menjadi pembekal minuman kepada cawangan makanan segera itu di Malaysia.

Hasil kerjasama ini akan melibatkan sebanyak 1,180 cawangan restoran KFC dan Pizza Hut di seluruh negara dijangka beralih sepenuhnya untuk menghidangkan minuman jenama Coca-Cola menjelang awal September depan.

“Bermula Ogos (2022), Coca-Cola Malaysia adalah pembekal minuman KFC dan Pizza Hut, menghidangkan pelbagai minuman Coca-Cola menyegarkan di restoran KFC dan Pizza Hut.

“Semua 1,180 restoran KFC dan Pizza Hut di seluruh negara dijangka beralih sepenuhnya untuk menghidangkan produk Coca-Cola menjelang awal September,” kata Coca-Cola Malaysia dan QSR dalam satu kenyataan.

Sebelum kerjasama Coca-Cola Malaysia dan QSR, restoran KFC dan Pizza Hut di seluruh Malaysia menghidangkan minuman jenama Pepsi kepada pelanggan.

Sumber: Berita Harian Online

Ramai dah tahu resepi baja roti expired ni. Tapi, ramai juga tak tahu bahawa baja roti expired ni mempunyai jangka hayat yang pendek iaitu 14 hari. Tak habis pakai kan rugi.

Antara kegunaan baja roti expired ni adalah:

1. Menghijaukan daun pokok. Amat sesuai untuk pokok yang kurang Nitrogen
2. Menghasilkan saiz tanaman atau daun yang lebih lebar
3. Sesuai untuk pokok yang kedekut bunga

Suramnya warna rumah sedia ada! Nak kan aura lain dalam rumah sewaktu Perintah Kawalan Pergerakan ni? Semuanya boleh diselesaikan dengan sekelip mata. Suntikan warna ceria dalam ruang rumah anda, pastinya semangat positif dalam rumah membuatkan anda ceria bersama keluarga tercinta. Lakukan aktiviti bersama untuk mengecat ruang kegemaran anda sekeluarga. Dengan rangakaian Nippon Paint pastinya tidak pernah bosan dengan ruang lama nampak lebih baru. Inginkan ruang lama nampak baru? Semuanya dengan cat Nippon Paint.

Rumah nampak suram dengan warna lama? Nak tukar dengan perabot baru? Hiasan baru? Tak perlu! Nippon Paint menyediakan rangakaian cat terbaik untuk semua permukaan dirumah anda. Hanya dengan cat semua permukaan tampak baru. #PaintAllSurfaces kan ada.

Transformasi ruang dalam rumah anda dengan warna pilihan, ‘tepuk dada tanya selera’ apa pilihan warna untuk rumah nampak baru dengan Nippon Paint.

Buaian lama dah berkarat tapi sayang nak buang, apa nak buat? Rak kasut, kerusi laman pun dah luntur tapi masih boleh guna, jangan gusar semua ni boleh diatasi dengan Cat Nippon Paint yang mempunyai pelbagai rangkaian untuk semua permukaan dirumah anda. Dari cat dinding hinggalah ke lantai.

Bukan sekadar menarik ianya turut membantu kita mengelakkan dari melakukan pembaziran kerana Nippon Paint membolehkan anda mencipta #RuangBaru yang selamat di dalam rumah anda sendiri!

Lakukan aktiviti mengecat dalam ruang kediaman anda dengan pilihan Nippon Paint. Serlahkan ruang lama dengan aura baru, dalam kediaman anda. Pastikan keselamatan keluarga anda terjamin sepanjang Perintah Kawalan Pergerakan, hanya lakukan aktiviti di dalam rumah bersama keluarga anda.

Video Ruang Baru


Ibu Mertua Beri Privacy Untuk Anak Menantu Bina Keluarga Sendiri, Tapi Tetap Tinggal Bersama

Bagi pasangan Encik Sofian dan Puan Azura, memiliki kediaman yang berkonsepkan industri memang menjadi idaman. Namun apakan daya, tinggal dikediaman pusaka yang ditinggalkan oleh arwah ayah sambil merawat bonda mempunyai sedikit keterbatasan.

Namun, apabila si ibu sepakat memberi privacy kepada anak membina keluarganya sendiri, ruang hadapan rumah induk yang dulunya menjadi serambi diserahkan kepada si anak. ” Dulunya ruang ini menjadi ruang berkumpul terutamanya jika ada kenduri. Dari ruang serambi yang luas, kami bahagikan ia menjadi tiga buah bilik bersama ruang tamu,” jelas pemilik memulakan bicara.

INFO DAPUR
Nama Pemilik: Encik Sofian & Puan Azura
Jenis Kediaman: Rumah kampung
Konsep Dapur: Industrial
Lokasi: Port Disckson

Tidak lengkap sebuah kediaman itu tanpa jantungnya iaitu ruang dapur. Memandangkan ruang serambi telah dipenuhi dengan bilik tidur dan ruang tamu, pemilik mengambil keputusan untuk membina struktur baru yang dijadikan sebagai dapur, bilik air, dan ruang simpanan.

“Memandangkan saya suka mengumpul barangan antik dan isteri pula gemar akan konsep industri, kedua-duanya sangat sepadan. Jadi, saya mengambil keputusan untuk membina struktur dapur ini dari batu bata dan kemasan cement render,” terang pemilik.

Struktur kayu asal dari serambi masih dikekalkan bagi menjadikan ia sebagai salah satu titik tumpu yang unik di ruang dapur ini. Lebih berseri dan memberi impak yang menyeluruh, lakaran air tangan si isteri yang berkonsepkan tropika di lakar indah pada fasad kayu serambi.

Lantai ruang makan ini tidak di beri kemasan cement render kerana ia sukar dijaga tambahan kurang selesa untuk dipijiak. Oleh itu, pemilik lebih yakin dengan pemilihan jubin yang mempunyai corak cement render. Ia mengurangkan beban si isteri untuk melakukan penyelengaraan. Mudah dilap dan disapu

“Berbeza dengan breakfast counter, saya lebih selesa memilih kemasan jubin untuk ruang yang digunakan secara lasak. Ini disebabkan permukaan cement render ini agak sensitif dan sukar untuk dijaga. Jika digunakan secara lasak dan kerap, mudah retak. Apabila berlaku retakkan walaupun kecil, kotoran mudah melekat dan sukar untuk di cuci,” perinci pemilik memahami risiko penggunaan kemasan cement render sebagai counter top.

Selain penggunaan kaunter sarapan sebagai pemisah penggunaan ruang, pemilik turut memadankan jubin bercorak geomatrik pada lantai. Ia bukan sahaja menjadi pemisah secara visual malah memberi percikan rona menceriakan dapur yang ratanya didominasi rona kelabu.

Keseluruhan struktur kabinet dapur menggunkan kayu keras dan diberi kemasan laminate fomica. Tidak mahu terlalu padat, hanya satu ruang dinding sahaja di sediakan kabinet dapur bahagian atas. Ia dibina penuh hingga ke siling bagi mengelak menjadi perangkap habuk. Tampil lebih kemas, pintu kabinet menggunkan sistem concealed finger pull untuk dibuka.

Menyerlahkan lagi konsep industri yang di bawa, Pemilik memilih padanan kaki lampu dan kipas rona hitam. Tidak cukup itu sahaja, pendawaian yang dibuat turut menggunakan paip PVC yang di cat dengan rona hitam mate bagi mengurangkan kos untuk membeli paip besi.

” Tidak mudah untuk menghasilkan rekaan industri ini. Jika tidak kena dengan orang yang mahir, hasilnya akan mengecewakan. Bukan sahaja untuk membentuk permukaan cement render yang cantik malah batu bata yang diikat perlukan kepakaran yang tinggi. Nasihat saya, sebelum melakukan sebarang pembinaan dekorasi berkonsepkan industri ini, pastikan kontraktor yang dilantik mempunyai kepakaran dan teliti dalam menghasilkan sesuatu hasil kerja,” pesan pemilik kepada pembaca Impiana.

Mengenali latar belakang pasangan ini bukanlah setahun dua, melihat kejayaan yang diraih dengan baik serta berkembangnya perniagaan mereka dalam Industri Reka Bentuk Dalaman cukup membuatkan saya kagum dengan kecekalan Lokman Hakim Ahmad Subki dan Rabiatul Adawiyah Rasol iaitu Pemilik Syarikat Reka Bentuk Dalaman IDW Sdn Bhd (IDW).

Membina sebuah empayar ini bermula pada tahun 2007 sehingga kini bukanlah satu keajaiban yang dimiliki mereka. Bermula dari bawah sehinggalah kini membuatkan pasangan suami isteri cekal dalam mengharungi apa jua cabaran yang datang melanda. Bermulanya ruang perniagaan mereka di sebuah lot kedai tingkat atas yang terletak di seksyen 7, Shah Alam. Memberi 1001 pengalaman dan mengajar mereka untuk terus bersaing maju dalam industri ini. Bukan mudah untuk menjadi ikon dalam industri reka bentuk dalaman ini, kerana ramai diluar sana berlumba-lumba untuk menjadi yang terbaik dalam menghasilkan rekaan mereka.

Tetapi Lokman Hakim dan isteri Rabiatul Adawiyah tidak pernah mengalah dengan situasi, mereka akan memastikan hasil kerja mereka adalah yang terbaik untuk semua pelanggan yang mereka ada. Apa yang menariknya tetang peribadi mereka berdua ini bukan sahaja hasil kerja, tetapi perwatakan dan sentiasa berfikiran positif dalam apa jua yang diharungi.

Hari ini saya diberi kesempatan untuk melihat kejayaan empayar IDW Lokman Hakim dan Rabiatul Adawiyah. Keluasan pejabat lama dahulu hanya 1400 kaki persegi, kini pejabat urusan IDW Sdn Bhd berkeluasan 9000 kaki persegi. Jika dilihat dengan keluasan ruang pejabat sudah boleh digambarkan bagaimana ruang kerja di dalam IDW Sdn Bhd ini bukan. Lebih selesa dan lebih menawan hati untuk mood bekerja di sini. Ruang kerja bukan lah satu ruang yang boleh diambil ringan kerana ruang kerja atau pejabat adalah ruang yang akan menjana inspirasi dan juga semangat untuk kita melaksanakan tanggungjawab dengan baik.

Inilah semangat yang ada dalam diri pasangan ini. Ruang kerja yang sempurna, keselesaan pekerja adalah keutamaan mereka agar apa yang dilakukan oleh mereka diberkati. Kelembutan dan kemanisan pasangan ini membuat tidak ada sesiapa pun yang akan jemu berbual dengan meraka, idea dan tip hiasan dalaman yang selalu dikongsikan di dalam media sosial IDW banyak memberi inspirasi kepada anda di luar sana.

Ruang kerja berkonsepkan terbuka ini menjadi pilihan dalam susun atur ruang pejabat ini, pemilihan warna biru dan keemas an untuk interior dan logo syarikat membuatkan kesinambungan pejabat ini bukan lagi memberi aura berada di pejabat malahan terasa sentiasa berada di rumah. Inilah yang diterapkan di dalam IDW, agar semua pekerja mereka tatkala berada di pejabat akan berasa selesa seperti di rumah sendiri.

Terdapat mini surau yang cukup selesa dan sempurna untuk kegunaan semua. Walaupun Berjaya di dunia, mereka tidak pernah melupakan yang wajib ini yang uniknya team IDW. Tertarik saya dengan cara dan sistem kerja yang pasangan ini ketengahkan dalam menjayakan empayar mereka. Bukan mudah untuk menjadi senang. Semangat dan tawakal perlulah seiring dengan segalanya.

Kejayaan demi kejayaan yang diperolehi tidak pernah membanggakan Lokman Hakim dan Rabiatul Adawiyah, malahan mereka masih berkerja keras untuk memberi yang terbaik kepada pemilik rumah di Malaysia. Di sini saya kongsikan projek-projek untuk kediaman selebriti, insta famous dan juga pemilik kosmetik yang telah mereka jayakan dengan sempurna. Tiada kata lain setelah melihat hasil kerja IDW Sdn Bhd, segalanya jelas sentuhan magis membuatkan mereka menjadi pilihan dalam seni reka bentuk masa kini.

Caranya:

1. Bersihkan dan buang semua habuk pada bilah dan jaring kipas seperti biasa.

2. Campurkan pelembut pakaian, cuka dan air kedalam bekas kosong yang lain. Nisbah campuran ialah 1:1:1 untuk setiap bahan.

3. Kacau sebati kesemua bahan tadi, kemudian masukkan ke dalam botol spray yang bersih supaya lebih mudah untuk digunakan.

4. Semburkan campuran tersebut pada permukaan bilah dan jaring kipas sehingga rata.

5. Biarkan cecair pada kipas selama 5 minit sebelum di lap dengan kain yang lembap.

6. Kemudian keringkan kipas yang telah di lap tadi dan kipas sudah boleh digunakan seperti biasa tanpa ada lagi habuk yang melekat.

7. Ulangi semula langkah-langkah diatas antara 2 atau 3 bulan sekali. Semoga berjaya!

Rumah Menatap Kebiruan Di Negara Australia Ini Jadi Tarikan. Mengubah segalanya menjadi sebuah tempat privasi dan tenang. Bondi Beach Apartment, dapat menyediakan sebuah tempat untuk seseorang yang memerlukan ruang sendiri. Selalunya, design rumah seperti ini, dimiliki oleh mereka yang benar-benar menghargai rumah.

Jika dilihat, TV yang dipasangkan keluar dari atas kerana ia tidak mahu menghalang permandangan laut yang indah itu. Pereka rumah ini, lebih mementingkan ketenangan bagi pemiliknya. Oleh kerana itu, banyak design boleh dilihat design yang tenang dan simple. Tidak dilupakan, warna-warna hitam yang digabungkan dengan warna putih, dapat memberi kesan nyaman kepada penduduk.

Selain dari itu, kegunaan kayu jati atau kayu campuran banyak digunakan di dalam rumah ini untuk menampakkan lagi premium rumah tersebut. Tidak semestinya, kaca atau corak marble sahaja yang boleh menyerlahkan rumah, bahkan kayu yang cantik, kadang-kadang lebih sesuai. Daripada gambar yang boleh dilihat, penduduk yang membeli rumah seperti ini, tidak akan bosan untuk bangun atau buat kerja setiap hari. Ini kerana setiap hari, mereka akan tenang melihat kebiruan laut yang indah. Ia juga dapat menangani stress dalam membuat kerja.


Modal RM 101.92 Untuk Cantikan Dapur Dan Bilik Air

Rumah bujang cantik, memang dah biasa dengar. Macam mana pula dengan rumah si dara? Perlukan belanja yang besar? tak lah, si dara Nur Diyana buktikan walaupun seorang pelajar, kediaman bujang dapat diindahkan dengan bajet hanya RM 216.92 merangkumi bilik, tandas dan dapur.

saya make over sorang je dapur,tandas dan bilik rumah bujang saya ni, barang semua murah-murah sahaja. Maklumlah saya student kan tak mampu nak beli barang mahal, pada saya kemas dan bersih dah cukup.

Jadi #dekorasibajet utk dapur ni total RM 101.92. Harga barang & di mana saya beli ada tulis kat satu gambar tu ?
untuk tandas pulak rm 56.00 sahaja ..

Oh alang2 tu sy masukkan jugak macam mana saya make over bilik kusam saya kepada konsep minimalist & almari lama yang sy balut dgn wallpaper .. Jumlah perbelanjaan utk bilik cuma RM 37(cat 7 liter jenama acristar) dan RM 22(wallpaper)… Total RM 59 ?..

Jumlah keseluruhan :
Dapur + tandas + bilik = RM 216.92

SEBELUM SELEPAS

Table top tu saya balut dengan wallpaper PVC kaison, bukan plain tau, ada corak timbul. Mungkin sebabkan PVC dia nampak kilat lah.

Langsir / tirai tu saya guna 2 keping tmasuk yang bawah sinki, beli kat daiso. Penyangkut bulat tu memang dah ada skali dalam paket tu ye. Rod boleh laras panjang tu pulak saya beli kat super 99 serdang , RM 3.99 setiap satu, saya guna 3 batang . Saya sangkut rod tu guna penyangkut baju kecil tu je, lekatkan dengan hot glue gun bagi kuat

tiles tu sticker beli kat eco shop 1 plastik ada 6 keping baru rm 2.12 , saya beli 3 plastik

Sengaja sy biarkan dinding merah tu kaler asal , nak nampakkan kelainan

Bajet deko dapur yang tak tulis tu, saya dah lama ada barang tu , jadi saya listkan apa yang dibeli sahaja

Kita transform almari ni , nampak mahal kan padahal bajet bawah 30

Dah puas tonyoh tak hilang juga soap scum jadi kita guna wallpaper pvc (kalis air kalis haba) sama macam kat dapur tapi kali ni warna hijau sbb nak sama dengan lantai dan dinding asal. Lumut-lumut tu dah jirus chlorin , sental , tunggu kering dan cat

SEBELUM

Wallpaper satu roll x habis , langsir dari alas meja eco shop yang dilipat dua , sangkut dengan penyangkut baju

Plag dari eco shop rm 2 setiap satu , lampu kaktus dari Kaison rm 9.90 dengan syampoo free bawak balik time tido hotel

Anda kini sudah berasa bosan dengan rekaan bekas sabun pencuci tangan di dapur dan dalam bilik mandi anda? Selain itu, anda juga mahukan bekas sabun pencuci anda jadi lebih menarik berbanding sebelumnya?

Apa kata anda buat sendiri makeover dengan bekas-bekas sabun pencuci tangan yang sedia ada di rumah anda. Jangan bimbang, cara-cara untuk menghasilkan makeover tersebut juga sangat mudah.

Sudah tidak sabar ingin tahu bagaimana caranya? Mari kita belajar caranya bersama dengan menonton video segment Buat Sendiri episod kali ini perkongsian oleh Kayangan Living.

Tetapi, sebelum itu anda perlu menyediakan beberapa barang untuk menghasilkan makeover bekas sabun ini. Bahan-bahan yang di perlukan:

1.Bekas Sabun Pencuci Tangan

2.Penyembur Cat

3.Surat Khabar Lama

Sila sediakan beberapa helaian kertas surat khabar lama untuk dijadikan sebagai pelapik ketika melakukan proses mengecat pada bekas sabun pencuci tangan anda.

Kesemua barang-barang yang diperlukan sudah lengkap? Tunggu apa lagi, jom kita tonton bagaimana cara-caranya pada pautan video di bawah;

SEBELUM SELEPAS

SEBELUM

Tuala merupakan item yang digunakan untuk menyerap air terutamanya bagi mengeringkan tubuh badan selepas mandi. Kadangkala, tuala yang telah lama dipakai akan menjadi kasar dan tidak lagi selembut tuala yang baru.

PENJAGAAN TUALA :

1.Jemur tuala di tempat yang mempunyai simbahan cahaya matahari setiap kali selepas menggunakannya agar tiada bakteria yang dapat membiak pada kain tuala.

2. Bagi memastikan kebersihan terjaga, tukar tuala yang telah digunakan dengan kerap. Maximum 3 kali penggunaan sebelum tukar.

3. Untuk membasuh tuala, rendamlah tuala dengan sabun pencuci selama 30 minit bersama air suam untuk membunuh bakteria. Sebaiknya, rendamkan tuala berasingan dengan pakaian lain.

4. Buat tuala yang baru dibeli, basuh dahulu sebelum digunakan. Rendamkan tuala selama 1 jam bersama air suam, ½ cawan cuka dan ½ sudu garam halus dan bilas hingga warna dari tuala hilang sepenuhnya.

5. Jangan tergoda dengan warna kain tuala yang warna warni, kerana fungsi menyerap air adalah fungsi utama yang harus di beri perhatian.

PETUA MELEMBUTKAN TUALA :
Tanpa keluarkan kos yang tinggi, anda hanya perlukan dua bahan iaitu baking soda dan air.

Tuala anda akan menjadi lebih lembut seakan-akan tuala baru. Selamat Mencuba!


Baja Dari Batang Pisang Mampu Hasilkan Pokok Subur

Oh! ini lah rahsia orang Thailand hasilkan sayuran daun oversize. Ingat GMO atau baja kimia yang digunakan, rupanya MOL batang pisang je. Daripada pokok pisang yang ditebang untuk diambil buah dilupuskan begitu sahaja, ada baiknya diproses untuk hasilkan MOL untuk mengalakkan pertumbuhan tanaman.

Ada yang kata bukan sekadar pertumbuhan tanaman lebih sihat dan gemuk, malah buahnya adalah gred “A”. Nak buat MOL pula tidak memerlukan bahan yang banyak dan modal yang tinggi. Jom cuba!

Bahan-bahan:

1 batang pisang
Gula merah

Cara-cara:

1. Racik atau cincang untuk memudahkan proses perapan

2. Sediakan satu bahagian yang telah dicincang dan 1 bahagian gula merah. Dalam kes ni, En Rahman gunakan 1.5 kg batang pisang dan 1.5 kg gula merah

3. Gaulkan kedua-dua bahan dan masukkan ke dalam bekas perapan. Tutup ketat bekas perapan dan di simpan selama seminggu

4. Setelah di perap seminggu, tapiskan dan asingkan sisa dari air

6. Untuk kegunaan, campurkan 50ml MOL batang pisang bersama 20 liter air dan sesuai dijadikan sebagai siraman seminggu sekali. Atau spray pada daun setiap hari diwaktu pagi untuk penghasilan buah yang optimum

Kelebihan Dari Segi Perubatan

Mengatur Tekanan Darah

Bagi orang yang menderita tekanan darah tinggi, minum jusnya yang membantu mengurangi dan mengatur tekanan darah.

Menyembuhkan Anemia

Jusnya kaya akan zat besi dan vitamin B6 yang berguna meningkatkan kandungan hemoglobin dalam darah. Kandungan itu membuat jus batang pisang jadi penting sebagai makanan untuk penderita anemia.

Zaman belum berjinak dengan pokok, air basuhan beras ni memang akan buang je. Namun semenjak dah berjinak dengan tanaman, air bilasan beras ni Huda akan guna untuk pokok-pokok.

Bilasan air beras yang berwarna putih disebabkan oleh kanji. Ia mampu menggalakkan pembiakan bakteria baik untuk akar.
Ada juga mineral seperti nitrogen, potassium dan phosphorus dalam air beras. Semua tu bagus untuk tumbesaran pokok. Hah, ingat manusia je ke yang nak mineral. Pokok pun nak.

Satu lagi buat macam ni supaya kurangkan pembaziran air. #zerowaste.

Subur juga pokok-pokok ni, padahal tuan dia tak baja pun.

Zaman belum berjinak dengan pokok, air basuhan beras ni memang akan buang je. Namun semenjak dah berjinak dengan…

Bedak bayi ibarat belerang yang mempunyai pelbagai kegunaanya sama ada untuk bersukan, menyelenggara perkakasan dan termasuklah sebagai remedi untuk kediaman. Bahan yang mudah diperoleh ini juga berupaya membantu tugas-tugas di kebun mahupun ladang anda. Berikut, 9 kegunaan bedak bayi yang perlu anda praktikkan.

1. Membasmi kehadiran semut di kebun

Taburkan bedak bayi di kawasan laluan semut dan bahagian yang kerap mendapat serangan semut. Semut tidak suka akan tekstur bedak yang berdebu.

2. Lindungi akar pokok

Masalah reput akar antara silent killer tanaman. Sedar tak sedar, tanaman anda mati secara perlahan-lahan. Untuk mengatasi masalah ini, anda salutkan keseluruhan akar pokok dengan badak bayi. Namun kaedah ini mudah di implimenkan untuk tanaman yang masih di peringkat anak pokok kerana ia tidak mempunyai akar yang banyak.

3. Membersihkan haiwan kesayangan

Si comel anda kerap menghabiskan masa di laman mahupun kebun. Hal ini akan menyebabkan adanya kekotoran dari kebun yang akan melekat di bulu si comel anda. Cara paling mudah untuk memastikan ia bersih semula adalah dengan melumurkan keseluruhan badan si comel dengan bedak bayi dan sikatkan bulunya ke bawah. Bukan sekadar bersih, bau nya pun macam nak bawa tidur je.

4. Penyelamat sarung tangan

Pernah tak alami masalah kesakitan atau sukar untuk menanggalkan sarung tangan selepas selesai berkebun? Lain kali, salut keseluruhan tangan anda sehingga di celah-celah jari dengan bedak bayi. Nanti anda tidak mengalami sebarang masalah untuk menanggalkan sarung tangan lagi.

5. Segarkan But atau kasut kebun

Jika kasut atau but berkebun anda sudah mula mengeluarkan haruman kurang enak, cuci dan keringkan di bawah teduhan. Kemudian letakkan sedikit bedak bayi di dalamnya. Nanti bila anda hendak memulakan tugas berkebun lagi, salut kaki dengan bedak bayi kemudian sarung kan stokin dan baru pakai but anda. Wanginyeeeeee.

6. Elak ancaman anak pokok

Anak pokok kerap mendapat ancaman haiwan perosak terutamanya siput. Mengatasi masalah ini, taburkan sedikit bedak pada pangkal dan bahagian daun anak pokok. Jangan terlalu banyak light-light sahaja. Tekstur bedak tersebut akan mengganggu pergerakan siput. Namun kaedah ini perlu diulang apabila bedak bayi yang ditaburkan mula hilang.

7. Lindungi biji benih

Untuk tujuan keselamatan melindungi biji benih yang baru disemai dari sebarang ancaman, salut biji benih dengan sedikit bedak bayi sebelum disemai. Aroma dan teksturnya tidak digemari oleh serangga perosak.

8. Penyelamat di waktu malam

Laman dan kebun anda kerap dikunjungi oleh haiwan yang aktif di waktu malam seperti musang dan memerang? Taburkan bedak bayi pada laluan yang berpotensi dan tanaman-tanaman yang kerap mendapat ancaman. Mereka tidak gemarkan tekstur bedak yang melekat pada tapak kaki mereka.

9. Elak perkakas berkebun anda dari mudah berkarat

Masalah perkakas berkebun berkarat akan berlaku jika penjagaan dan penyimpanan baik tidak dilakukan. Dah berkarat mesti nak beli yang baru kan. Apa kata selesai penggunaan, anda basuh perkakas tersebut dan keringkan sepenuhnya. Sebelum simpan, sapu permukaan besi yang berpotensi untuk karat dengan bedak bayi.

Perkongsian ini dinamakan teknik ‘lentur dan selit’
Jika ada pokok bunga kertas yang panjang dan rasa sayang untuk mencantas, apa perlu anda lakukan. Ini jawapan dan teknik yang Encik Mahadir Hj Han lakukan.

Tarik atau lenturkan pada paras yg boleh sahaja. Klau keras, tarik perlahan.. terbaiknya buat Masa pokok tengah layu sbb kandungan air di dalam batang berkurangan. Biasanya saya akan puasakan pokok selama 2-3 Hari tanpa menyiram air. Sekiranya kita tidak menggunakan tali atau dawai untuk tujuan tarik, kita boleh selit-selitkan sahaja antara satu sama lain sama ada dahan atau ranting.
Selamat Mencuba.

Nota: warna putih pada ranting tu adalah tape paip yg digunakan untuk tujuan tarik.

Pokok bunga kertas mudah dijaga, tahan lama dan mempunyai keunikannya yang tersendiri. Tumbuhan ini mampu bertahan sehingga lebih 20 tahun. Ia dibiakkan melalui keratan batang, cantuman dan tut. Pokok bunga kertas merupakan pokok berkayu yang memanjat dan menjalar.

Ia juga boleh dikacukkan bagi menghasilkan dahan yang pelbagai dan bunga yang berlainan warna. Tumbuhan ini memerlukan medium tanah jenis campuran tanah bakar, baja organik dan pasir sungai. Ia bertujuan untuk membuatkan tanah menjadi lebih poros agar air senang mengalir serta mengelakkan air bertakung.

Sebelum memasukkan tanah campuran, letakkan serpihan pasu atau bata bagi menutup sebahagian daripada lubang pasu. Kemudian, masukkan baja organik atau tahi ayam yang telah diproses setebal 2 inci untuk menjadikan tumbuhan lebih sihat.

Tanah juga perlu digemburkan supaya ia mendapat pengudaraan yang baik. Dahan dan ranting yang mati perlu dipangkas agar pucuk dan bunga baru dapat tumbuh dengan baik. Pokok bunga kertas perlu dibaja dua minggu sekali dengan baja organik sebulan sekali yang mengandungi kandungan kalium. Akhir sekali, tumbuhan ini perlu sentiasa berada di bawah cahaya matahari dan tidak lembap atau terlindung bagi mengelakkan jangkitan bakteria.

JOM sertai workshop IMPIANA atas talian untuk mempelajari tentang bagaimana untuk membuat sistem siraman automatik sendiri dengan MUDAH dan MURAH! Jom cepat-cepat daftar diri anda di


6 Trik Rumah Sewa Tetap Cantik Macam Rumah Sendiri

Jumlah mereka yang menyewa kediaman pada hari ini masih lagi tinggi. Ia berikutan harga pasaran rumah yang membebankan masyarakat kita untuk membeli kediaman sendiri. Jadi, pilihan yang terbaik adalah  dengan menyewa.

Walaupun menyewa, keinginan dan niat untuk mendekor kediaman sentiasa menjadi halangan. Ia disebabkan oleh peraturan yang telah ditetapkan oleh pemilik seperti tidak boleh mengecat, memaku, menebuk lubang dan sebagainya.

Namun, itu bukanlah halangan kerana penyewa punya pilihan yang lain. Oleh itu, IMPIANA mencadangkan beberapa item dekorasi yang boleh anda terapkan di dalam rumah tanpa melanggar sebarang terma dan syarat yang telah ditetapkan oleh pemilik.

Gunakan langsir yang bercorak

Kebanyakan rumah pada hari ini sudah dilengkapi dengan rel langsir yang mana penyewa hanya perlu mencangkukkan langsir bercorak pilihan anda. INGAT, pastikan anda memilih warna yang sesuai mengikut tema warna dinding rumah.

Troli hidangan

Solusi terbaik untuk mereka yang cemerkap, anda boleh gunakan troli ini sebagai elemen hidangan buat tetamu serta membantu anda menjaga kebersihan terutamanya daripada lauk yang berkuah tumpah ke atas lantai. Bayangkan hidangan lazat anda yang disediakan di dapur, diarak dengan megah dari dapur ke meja makan ruang tamu. Selain itu juga, troli hidangan ini boleh berfungsi sebagai rak hiasan atau meja konsol

Wallpaper mudah tanggal

Cat antara perkara yang paling tidak diendahkan oleh pemilik. Walaupun sudah beberapa kali bertukar penyewa, rumah yang disewakan tetap begitu. Walaupun ada tawaran dari penyewa untuk mengecat kediaman tapi perlu di tolak harga sewaan bulanan, ada pemilik tidak sanggup kerugian. Apa kata gunakan wallpaper yang mudah untuk ditanggalkan, hasilnya anda tidak perlu membazir tenaga mengecat rumah sewa kerana bila sampai masa untuk anda angkat kaki, anda perlu tepekkan semula dinding kediaman menggunakan warna yang sama seperti warna asal.

Lapisan bercorak

Untuk penyewa yang tidak mahu membazirkan tenaga menggantung serta membuat lubang untuk menggantung langsir pada tingkap, apa kata tampal sahaja film cermin bercorak ke atas tingkap rumah anda. Pastikan pilihan anda itu berupaya melindungi privasi tanpa menghalang kemasukan matahari pada waktu siang.

Lampu lantai

Pencahayaan tidak mencukupi. Nak letak lampu disiling tidak dibenarkan melakukan sebarang ubah suai. Apa kata, lengkapkan kediaman anda dengan tambahan lampu lantai. Lampu sebegini boleh diubah alih mengikut kesesuaian. Anda tidak perlu pening kepala nak drill dinding, gantung lampu bagai, nanti nak pindah, satu kerja nak tampal balik dinding yang ditebuk. Kalau dapat pemilik baik hati, tidak mengapa. Kalau jenis cerewet dan tidak mahu pulangkan deposit, anda sendiri yang rugi. Sentiasa bijak dalam mendekor.

Lampu Chandelier

Jika anda perasan, di tengah ruang tamu utama terdapat cangkuk khas. Ianya sama ada digunakan untuk menggantung kipas ataupun lampu. Jika kediaman anda sudah menggunakan air-conditioner, mungkin anda boleh gantikan bahagian siling yang kosong dengan meletakkan lampu chandelier sebagai hiasan utama. Jangan risau, anda tidak akan pening untuk mengalihkannya di kemudian hari apabila berpindah ke rumah baharu nanti.

Ada beberapa tempat ni memang kita selalu terlepas pandang bila waktu mencuci. Impiana kongsikan ‘spot’ yang biasanya kita tak ambil remeh.

1) Bakul Baju
Kita selalu lupa peranan bakul baju ni sebenarnya mengangkut baju-baju kita yang bersih tapi bila bakul kotor, bagaimana keadaan baju kita sebenarnya? Cukup sekadar sentiasa mengelap bakul ini dengan span basah dan biarkan ia kering.

2) Mentol Lampu
Semasa kita sibuk mencuci ‘frame‘ lampu, sebenarnya kita lupa mentol dalam lampu tersebut. Sebenarnya mentol lampu ini lagi banyak mengumpulkan kotoran dan habuk-habuk luar.

3) Bekas pisau
Bakteria dan kotoran boleh memasuki lubang-lubang tempat penyimpanan pisau yang sering kita gunakan.Oleh itu, nak selamat kita wajib bersihkannya at least sebulan sekali dengan merendam bekas pisau di dalam air panas.

4) Tilam
Apabila anda menukar cadar, jangan lupa untuk membersihkan sekali tilam. Hanya dengan menaburkan BAKING SODA untuk 15 minit dan kemudian vacuumnya semula, bau dan beberapa kotoran akan hilang.

5) Sofa
Banyak bakteria dan kotoran yang berkumpul pada sofa yang kita tak pernah tahu. Jadi apa yang kita perlu buat, ialah dengan menabur baking soda seperti di atas dengan membersihkannya semula selepas 20 minit .

6) Remote control, Keyboard Komputer, Handphone dan barang elektronik yang sering dipegang
Paling penting sebelum mencuci, buka dan keluarkan bateri dari barangan ini terlebih dahulu. Cuci dan bersihkannya dengan menggunakan cotton pad atau cotton bud yang di basahkan dengan cuci di celah-celah barang tersebut.

7) Stering Kereta
Spray dan cucikan sahaja dengan menggunakan tuala basah. Ini dapat mengurangkan bakteria dari hinggap di steering yang selalu kita sentuh.

8) Tombol Pintu
Basahkan tuala dengan cuka dan gosokkan pada setiap tombol pintu di rumah. Cuka berperanan menanggalkan kesan degil kotoran pada besi.

Selalu menjadi tanda tanya bila kita beli bahan mentah ini dan tak tahu tempat sepatutnya kita letak. Letak luar, takut basi. Bila letak dalam peti ais pula katanya tidak bagus. Mana satu yang betul? Ini jawapan yang perlu kita tahu.

Isu penyimpanan telur sama ada dalam peti sejuk atau bukan dalam peti sejuk sudah lama menjadi tanda tanya dalam kalangan masyarakat. Mana tidaknya, telur adalah sumber makanan yang wajib ada di dalam setiap rumah. Kalau dalam keadaan terdesak, tak ada lauk lain, lauk telur pun cukuplah kan? Tapi, ada juga yang mengatakan bahawa jika anda tidak menyimpan telur dalam peti sejuk, boleh menyebabkan penyebaran bakteria yang dipanggil ‘Salmonella’? Betul ke?

Berdasarkan Natural Medicine House, situasinya agak berbeza di beberapa negara di mana di Amerika, Jepun dan Australia, di mana mereka menggalakkan untuk menyimpan telur di dalam peti sejuk tetapi tidak di negara-negara Eropah. Masyarakat di negara Eropah lebih memilih untuk menyimpan telur di dalam suhu yang biasa iaitu suhu bilik. Hal ini kerana, ayam di Eropah telah diberi penjagaan dengan lebih rapi dan telah disuntuk dengan vaksin.

Waktu pagi, sarapan telur dengan roti mesti sedap kan? Kalau nak diet kuruskan badan pun elok makan telur juga. Memang telur sudah terkenal dengan kandungan nutrisi yang tinggi sejak dulu lagi. Tapi, bila dah beli telur tu, keliru pula nak simpan dalam peti sejuk ke tak sebab banyak sangat pandangan orang yang bercanggah mengenai isu ini.

Tetapi, bagi situasi di Malaysia, rasanya majoriti memang menyimpan telur di dalam peti sejuk kan? Hal ini kerana, penyimpanan telur di dalam peti sejuk memang dapat menjadikan telur lebih tahan lama. Bukan itu sahaja, menyimpan bahan makanan di dalam peti sejuk dengan suhu yang betul iaitu 20 darjah celcius ke bawah

1. Timun : Meja dapur. Bila timun agak sedikit lembik dan anda boleh masukkan dalam peti sejuk

2. Pisang : Meja dapur

3. Mentega : Dalam peti sejuk beku

4. Coklat : Dalam tempat yang sejuk dan kering. Simpan dalam peti sejuk boleh menyebabkan rasa coklat hilang.

5. Kentang : Dalam rak dapur / laci kabinet

6. Roti: Bungkus dalam plastik dan diletakkan di suhu bilik

7. Kicap dan Sos: Dalam rak dapur, bukan dalam peti sejuk. Selepas dibuka baru diletakkan dalam peti sejuk.

8. Bawang : Dalam rak dapur/ laci kabinet. Simpan dalam peti sejuk akan cepat lembik.

Beras Boleh Hilangkan Kesan Kunyit Dan Bau Cili Pada Jug Pengisar. Pengisar atau blender, tak kira lah baru beli apa tah lagi yang sudah lama mesti ada kesan kekuningan akibat kunyit dan berbau cili. Kesan ni, walau dah cuci dan rendam dengan air sabun, memang tak boleh hilang macam tu je. Tapi, kalau nak jug pengisar tu bersih berseri macam baru beli, cuba peruntukkan sedikit waktu untuk buat “deep cleaning”. Berikut, 3 cara “deep cleaning” jug pengisar

Masukkan kelapa parut dan air dalam blender. Kisar campuran tersebut beberapa saat. Kemudian bilas blender, anda akan lihat kesan kuning hilang. Malah bau cili pun tiada.

Ambil satu biji limau nipis dan potong kecil, 3 sudu beras dan air secukupnya. Masukkan tiga bahan ini dalam blender dan kisar selama 15-20 saat. Tuang hasil kisaran, kemudian cuci dan bilas. Hasilnya kena kuning dan bau yang kurang enak pun akan hilang.

Baking soda memang banyak kegunaan untuk tujuan pembersihan. Salah satunya menghilangkan bau dan kotoran yang melekat pada blender. Caranya, ambil 1/4 cawan baking soda dan 3/4 cawan cuka.

Masukkan dalam blender, letak sedikit air dan gosok guna span basuh pinggan bersama cecair pencuci. Kemudian bilas seperti biasa.

Lakukan tip ini beberapa kali sehingga kesan kuning hilang. Beras Boleh Hilangkan Kesan Kunyit Dan Bau Cili Pada Jug Pengisar


Daun Kunyit Kuning Tak Subur, Ini Cara Tanam Dan Rawatannya

Daun kunyit kuning dan tak subur, lelaki ini kongsi cara tanam dan perawatannya. Pokok kunyit adalah antara tanaman yang sering menjadi pilihan untuk dijadikan tanaman halaman rumah. Pokok kunyit ini adalah salah satu pokok dapur yang wajib ada dekat rumah. Tak semestinya ada tanah baru boleh tanam pokok kunyit.

Pokok kunyit yang mempunyai banyak kegunaan untuk masakan, kecantikan dan kesihatan menjadikan ia pokok wajib ditanam halaman rumah. Tapi nak tanamnya memang cabaran, jika salah cara, habis pokok daun kunyit rosak tapi jika betul pasti merimbun!

Ikuti perkongsian lelaki ini tentang pengalaman tanam pokok daun kunyit. Hasilnya memang menjadi dan subur! Saya juga baru je belajar menanam daun kunyit guna Polly beg ni baru sangat dalam 4 hingga 5 bulan lebih kurang.

Senang cerita kunyit suka sejuk maksudnya redup kalau bawah matahari terus tanpa hujan kurang siram tanah kering dia akan kuning.ini pengalaman saya tanam atas tanah yang terdedah matahari,pokok jarak-jarak dan tak rapat tak ada perlindungan. kawasan matahari petang memang terik. Kalau matahari pagi lebih baik dan ia mampu bertahan tapi daun kunyit agak terbakar hujung-hujung tapi masih boleh digunakan.

Pindah dalam polly beg letak tepi rumah, teduh bawah pokok rambutan tempat ni memang sejuk dan matahari pagi daun lebih lebar daun lebih hijau dan saya hanya guna baja urea kalau ada nasi basi saya letak sikit-sikit je kat tanah dia pas tu gembur-gemburkan.

Tanah yang digunakan

Sekam bakar
Sabut kelapa halus (cocopaet)
Nisbah 3 cocopaet 1 sekam bakar
Alhamdulillah Dari 3-4 pokok kini saya mendapat 37 pokok.

GUNA TANAH COCOPAET
Guna cocopaet ni sebenarnya senang. Saya pun baru tahu kita tak perlu siram selalu sebab tanahnya memang sentiasa lembab dan bila musim hujan dia tak terlalu terendam air dan dia tak akan mampat so akar senang bercambah pokok jadi besar daun pun besar-besar geram tengok sukanyaaaaa.

POTONG BATANG JIKA ADA POKOK YANG LAYU DAN ROSAK
Ok lagi satu dalam 10 pokok yang kita tanam mesti ada salah satunya layu bantut dan mati. Jadi saya korek isinya dan lihat masih cantik keras tak membusuk jadi saya biarkan saja alhamdulillah dah keluar tunas baru.

Jika ada pokok anda yang layu dan mati semua daun potong sahaja batang dia insyaallah dia akan tumbuh semula kalau isinya tak akan membusuk.

Jika isinya membusuk baik buang je. Gemburkan tanah jika tanah dah mengeras eloknya tukar tanah jika tak sesuai

TANAM KUNYIT SKALA BERSAR
Jika kita lihat bagai mana orang tanam kunyit berskala besar berekar-ekar tapi cantik dan subur walaupun terdedah pancaran matahari pada pandangan saya sebab ia rapat dan tanahnya lembab x terlalu kering. Pembajaan yang bagus kerana mereka memang pakar. Tanah bersesuaian, tanah gembur dan perairan yang bagus.

BELAJAR PENGALAMAN SENDIRI TANAM KUNYIT
Puas juga saya cuba cari di YouTube mencari bagaimana menanam kunyit tapi semua menunjukkan cara menanamnya sahaja tapi tidak cara perawatan dan kawasan yang sesuai. Susah sebenarnya mendapatkan ilmu jika tak ada yang ajar, apa yang saya dapat semua dari pengalaman sendiri. Belajar dari kesilapan dan usaha sampai dapat.

Selamat mencuba!

Kredit: Azizi Manap

Pokok yang berasal dari Papua New Guinea merupakan satu tumbuhan yang unik dan istimewa. Pokok ini dikatakan mampu menghalau serangga terutamanya nyamuk secara semulajadi. Sebab itulah kebanyakan masyarakat di Papua menggelarkannya Pokok Halau Nyamuk.

Pokok ini mengandungi bahan kimia yang bernama Linalool. Antara manfaat Linalool ini adalah ekstrak dari minyak patinya merupakan salah satu bahan utama dalam penghasilan racun serangga yang banyak terdapat di pasaran.

Selain daripada bunganya boleh menghasilkan aroma yang agak sedikit tengik dan busuk ini, daun pokok Zodia yang berwarna hijau kekuningan ini juga mampu menghasilkan aroma yang sama bau dengan bunganya. Kaedahnya, dengan melarikan daunnya . Aroma dari Pokok Zodia ini mampu dihidu dalam radius 1 meter terutamanya jika pokoknya berbunga lebat dan pada waktu malam.

Pokok dari kategori saka (jangka hayat yang lama) ini mempunyai struktur daun berbentuk tirus dan berbunga putih yang kecil. Pokok ini mudah dibiakkan melalui dua cara iaitu pertama, melalui keratan secara mikro (micro cutting) iaitu dengan menggunakan keratan pada pucuk pokok yang muda dan kedua ,kaedah semaian melalui bijinya.

Pokok ini boleh mencapai ketinggian sehingga 2 meter. Pokok ini juga mudah untuk dijaga dan mestilah diletakkan di kawasan separuh terbuka ataupun terbuka sepenuhnya.

Bunga dan daunnya boleh dijadikan sebagai penghalau serangga secara semulajadi (natural insect repellent) dengan meracik daun dan bunganya, kemudian, disapukan pada badan kita ataupun baju kita, jika kita hendak menjalankan aktiviti luaran ataupun berkhemah.

Pokok Zodia juga sesuai dijadiakan sebagai pokok hiasan di kawasan laman kita. Selain boleh ditanam di tanah untuk dijadikan sebagai pokok pagaran ataupun pokok hiasan tunggal , ianya juga boleh di tanam di dalam bekas tanaman seperti pasuan dan sebagainya. Ianya boleh di hias di kawasan laman kita ataupun di kawasan kebun komuniti kita.

Selain daripada digunakan sebagai tanaman penghias laman kita, Pokok Zodia ini juga berpotensi digunakan dalam industri pembuatan seperti menghasilkan sabun pencuci, racun serangga, ubat nyamuk dan alat penghalau serangga untuk penggemar aktiviti luaran (outdoor)

Sudah menjadi kebiasaan kepada pencinta laman untuk meletakan satu atau dua pokok yang bertindak sebagai penghalau nyamuk dan serangga semula jadi ini, dan Pokok Zodia la sentiasa menjadi pilihan. Bersama kita sayangi dan pelihara khazanah alam yang tinggi nilai estetikanya ini.

Oleh : Muhamad Adli Salihin bin Samsudin @ Abg Edd
Jabatan Pertanian Malaysia

Jika kalian ada niat nak tukar pintu bilik/rumah, saya sebagai doktor perubatan rehabilitasi fizikal, sarankan tukar kepada tuil pintu yang gunakan pemegang (handle) bukan tombol pintu (knob).

Salah satu langkah untuk menjadikan rumah kita lebih inklusif (tidak meminggirkan sesiapa) adalah menggunakan tuil pintu dan pili jenis pemegang. InsyaAllah, anak-anak kita akan selesa , ibubapa kita pun akan selesa.

Tahukah anda terdapat beberapa spesies tanaman luar yang boleh hidup dengan subur di dalam kediaman?. Ia bukan sahaja mencantikkan ruang dalaman malahan mampu membekalkan udara segar dan mendinginkan kediaman anda. Ada di antaranya mampu menghasilkan bunga sepanjang tahun jika diletakkan di dalam kediaman. Lima tanaman luar yang mampu hidup segar di dalam kediaman adalah:

Begonia: Begonia mempunyai beberapa varieti yang menghasilkan bunga dan daun berwarna. Secara khususnya, Begonia rex adalah antara tanaman outdoor yang sesuai diletakkan di dalam kediaman kerana warna, corak dan tekstur yang unik.

Caladium: Caladium memerlukan full shade jika diletakkan di luar. Manakala jika di jadikan tanaman indoor, Caladium memerlukan sedikit cahaya. Warna, corak dan saiznya yang pelbagai memberikan pilihan kepada hiasan dalaman.

Coleus: Coleus gemarkan cahaya matahari dan akan merimbun jika sentiasa di pangkas. Pencahayaan sederhana diperlukan apabila coleus diletakkan di dalam rumah.

Tradescantia: Tanaman ini biasa ditanam luar kediaman. Kebanyakannya lebih gemar cahaya penuh, namun ada di antaranya boleh hidup di dalam rumah. Sebagai contoh, Tradescantia tricolor

Semua jenis tanaman herba: Kebanyakan tanaman herba hidup dengan baik di luar kediaman. Tanam herba di dalam pasu dan letakkan ia di tepi jendela, tumbuhan ini masih dapat hidup subur dengan bekalan cahaya dari luar.

Nak shopping barang laman menarik dan murah klik sini https://invol.co/clt1kp


Tanam Bawang Putih Bantu Pokok Ros Subur Dan Terhindar Dari Penyakit Atau Ancaman Serangga

Sebelum ini, Laman impiana pernah ceritakan kebaikkan companion plant atau tanaman peneman. Kebiasaanya, companion plant diusahakan untuk tanaman yang akan tuai sebagai makanan dan banyak diamalkan oleh pekebun-pekebun organik. Companion plant juga berguna atau sesuai diaplikasikan kepada tanaman berbunga terutamanya ros.

Ros memang terkenal dengan serangan penyakitnya seperti blackspot, bena dan kulat. Pokok ros perlu sentiasa dipantau kerana kebanyakkan penyakit atau serangan perosak yang menyerang ros mudah dan cepat merebak. Selain penggunaan racun serangga sama ada organik atau kimia, ada kaedah lain untuk mencegah serangan perosak dan penyakit pada pokok ros iaitu melalui companion plant. Bawang putih adalah companion plant atau tanaman peneman terbaik untuk ros.

Tambahan, Kajian menunjukkan kandungan yang terdapat di dalam bawang putih mempunyai fungsi anti fungus. Secara tidak langsung,ia berupaya mencegah masalah atau penyakit blackspot yang kerap mengancam pokok ros. Selain berupaya mencegah serangan serangga, kulat dan penyakit pada pokok ros, bawang putih juga dikatakan berupaya mempertingkatkan aroma ros. Jadi, lepas ni cuba tanam abwang putih di bawah rimbunan pokok ros anda.

Sumber: http://www.birdsandblooms.com

Kitchen Garden ataupun di dalam Bahasa Malaysia nya Taman Dapur juga dikenali sebagai potager atau kailyaird (Scotland), adalah ruang tanaman yang berasingan dari seluruh laman di kediaman.

Kecil, menarik, dan praktikal. Sudah tentu ramai pemilik kediaman kini sudah mempunyai kesedaran untuk menjadikan ruang balkoni atau pun ruang laman sebagai tempat untuk mereka bercucuk tanam sayur-sayuran.

Sebenarnya ia tidak memerlukan ruang yang banyak pun, ini kerana kebanyakkan jenis sayuran boleh ditanam di dalam pasu. Contohnya tanaman seperti pandan, kunyit, kobis, cili dan sebagainya. Bagi newbie yang mahu mula berjinak-jinak untuk tanam sayur, disini IMPIANA kongsikan tip mudah sebelum anda mula.

Baking soda memang diperakui mempunyai pelbagai kegunaan termasuk mencuci baju, membersih lantai, menghilangkan bau dalam kediaman dan sebagainya.

Kegunaan Baking soda di kebun tidak kurang hebatnya juga. Penggunaanya teruji berkesan untuk beberapa perkara. Antaranya adalah seperti:

1. Menghalang seranggan siput
Pemangsa yang aktif diwaktu malam ini memang agak sukar dikesan. Dalam tepoh satu malam pun, habis pucuk-pucuk muda dibaham hingga gondol. Bagi mengatasi masalah ini, tabukan baking soda di sekeliling tanaman. Otot siput yang bersentuhan dengan bahan ini akan melecur.

Namun pastikan taburan baking soda dilakukan tidak terlalu rapat dengan pangkal pokok kerana ia boleh memberi ancaman lain.

2.Fungicide
Campurkan 1 sudu teh baking soda bersama 1 liter air. Semburkan campuran air ini pada bahagian tanaman yang dijangkiti kulat atau kehitaman.

3. Mencegah Powdery mildew
Satu lagi masalah kulat yang kerap menyerang tanaman terutamanya pada bahagian daun. Campurkan 1 sudu teh baking soda bersama 1 liter air dan 1 sudu teh cecair pencuci pinggan. Semburkan campuran ini pada permukaan dan bawah daun secara rutin setiap minggu sehingga serangan kulat tadi hilang.

4. Mencegah semut dan thrip
Sediakan campuran seperti mana yang digunakan untuk mencegah powdery mildew. Semburkan pada permukaan daun dan media tanaman untuk mencegah kehadiran serangga ini secara rutin mingguan.

Selain itu juga, anda boleh campur gula halus bersama baking soda dan taburkan di kawasan yang kerap menjadi lalun semut. Apabila gula tadi dimakan semut, kandungan baking soda yang melekat pada gula tersebut akan membunuh semut

5. Racun ulat ratus
Ulat ratus antara ancaman utama pada tanaman jenis kobis, brokoli bunga kobis dan sebagainya. Kebiasaanya, kaedah kawalan penggunaan racun kimia adalah cara terbaik untuk mengawal serangan serangga ini. Selain penggunaan racun serangga kimia, anda juga boleh gunakan campuran baking soda yang di adun bersama tepung jagung. Taburkan campuran tepung ini di bahagian tanaman yang diserang. Apabila ulat ratus memakan serbuk ini, sistem anggotanya akan bermasalah dan mati

6. Racun rumpai
Taburkan baking soda pada pangkal rumpai yang tidak diperlukan. Dalam tempoh 2 hari, rumpai tersebut akan mati sendiri

7. Menghilangkan bau kompos
Bagi anda yang melakukan kompos, sudah pasti baunya amat tidak menyenangkan terutamanya apabila di buka untuk penyelenggaraan. Untuk atasi masalah ini, wood chip adalah pilihan terbaik untuk mengurangkan kadar baunya. Namun, wood chip harganya agak mahal. Jadi anda boleh gantikan dengan penggunaan baking soda. Taburkan sahaja baking soda di dalam campuran kompos. Bau tadi akan diuraikan

Tempoh Perintah Kawalan Pergerakkan di lanjutkan sehingga 14 april 2020. Secara total, kita bakal menjalani tempoh printah kawalan pergerakkan selama 1 bulan. Kemungkinan, tempoh tersebut bakal dilanjutkan lagi jeka jumlah jangkitan masih tinggi.

Sehubungan dengan itu, sudah pasti stok sumber makanan segar terutamanya sayur akan berkurangan atau harganya naik. Pa kata mulai sekarang, kita tanam sayuran yang mempunyai tempoh tuai yang singkat seperti bayam, sawi dan kangkung.

Fahmie Abu Bakar turut berkongsi senarai sayuran yang mempunyai tempoh tuaian tidak sampai sebulan.

Hampa boleh start sekarang. Kalau tempoh larangan berlanjutan, sayur putus stok atau mahal dapat la cover sikit.

Guna baldi je pun boleh, Pertanian sekarang dah moden, kita dah tak pakai kerbau dah bajak tanah.